Δημοτικό Σχολείο Σαγεΐκων: Οκτωβρίου 2012\n26 Οκτωβρίου: 55 χρόνια από το θάνατο του Νίκου Καζαντζάκη\nΟ διάσημος μυθιστοριογράφος, ποιητής και θεατρικός συγγραφέας Νίκος Καζαντζάκης αναγνωρίζεται ως ένας από τους σημαντικότερους σύγχρονους Έλληνες λογοτέχνες και ως ο περισσότερο μεταφρασμένος παγκοσμίως. Έγινε ακόμα γνωστότερος μέσω της κινηματογραφικής απόδοσης των έργων του Ο Χριστός Ξανασταυρώνεται, Βίος και Πολιτεία του Αλέξη Ζορμπά και Ο Τελευταίος Πειρασμός.\nΟ Νίκος Καζαντζάκης γεννήθηκε στο Ηράκλειο της Κρήτης στις 18 Φεβρουαρίου του 1883, εποχή κατά την οποία το νησί αποτελούσε ακόμα μέρος της Οθωμανικής Αυτοκρατορίας. Ήταν γιος του εμπόρου γεωργικών προϊόντων και κρασιού, Μιχάλη Καζαντζάκη και της Μαρίας και είχε δύο αδελφές. Στο Ηράκλειο έβγαλε το γυμνάσιο και το 1902 πήγε στην Αθήνα, όπου ξεκίνησε νομικές σπουδές. Εμφανίστηκε στα ελληνικά γράμματα το 1906 δημοσιεύοντας το δοκίμιο Η Αρρώστια του Αιώνος και το πρώτο του μυθιστόρημα Όφις και Kρίνο (με το ψευδώνυμο Κάρμα Νιρβάμη). Τον επόμενο χρόνο ξεκίνησε μεταπτυχιακές σπουδές στο Παρίσι. Παράλληλα, σημαντική επίδραση στον Καζαντζάκη είχαν οι διαλέξεις του Ανρί Μπεργκσόν, τις οποίες παρακολουθούσε. Με την επιστροφή του στην Ελλάδα, δημοσίευσε αρκετές κριτικές μελέτες σε διάφορα περιοδικά. Το 1910 εγκαταστάθηκε μόνιμα στην Αθήνα. Το 1911 παντρεύτηκε τη Γαλάτεια Αλεξίου, στην εκκλησία του Αγίου Κωνσταντίνου, στο νεκροταφείο Ηρακλείου, κι αυτό γιατί φοβόταν τον πατέρα του, που δεν ήθελε για νύφη τη Γαλάτεια. Στον Α΄ Βαλκανικό Πόλεμο, το 1912, κατατάχτηκε εθελοντής, αποσπασμένος στο γραφείο του πρωθυπουργού Ελευθερίου Βενιζέλου. Στη συνέχεια, πρωτοστάτησε στην κίνηση για την ίδρυση του Εκπαιδευτικού Ομίλου, μέσω του οποίου συνδέθηκε φιλικά, το 1914, με τον ποιητή Άγγελο Σικελιανό. Μαζί ταξίδεψαν στο Άγιον Όρος, όπου διέμειναν περίπου σαράντα ημέρες, ενώ περιηγήθηκαν και σε πολλά ακόμα μέρη της Ελλάδας. Την περίοδο αυτή ήρθε σε επαφή και με το έργο του Δάντη, τον οποίο ο ίδιος χαρακτηρίζει στα ημερολόγιά του ως έναν από τους δασκάλους του, μαζί με τον Όμηρο και τον Μπεργκσόν. Το 1915 άρχισε μια επιχείρηση ξυλείας, που απέτυχε, στο Άγιο Όρος, μαζί με τον Ιωάννη Σκορδίλη.\nΤο 1919 ο Ελευθέριος Βενιζέλος διόρισε τον Καζαντζάκη Γενικό Διευθυντή του Υπουργείου Περιθάλψεως με αποστολή τον επαναπατρισμό Ελλήνων από την περιοχή του Καυκάσου. Οι εμπειρίες που αποκόμισε αξιοποιήθηκαν αργότερα στο μυθιστόρημα του Ο Χριστός Ξανασταυρώνεται. Τον επόμενο χρόνο, μετά την ήττα του κόμματος των Φιλελευθέρων, ο Καζαντζάκης αποχώρησε από το Υπουργείο Περιθάλψεως και πραγματοποίησε αρκετά ταξίδια στην Ευρώπη. Το 1922 επισκέφτηκε τη Βιέννη, όπου ήρθε σε επαφή με το έργο του Φρόιντ και τις βουδιστικές γραφές. Επισκέφτηκε ακόμα τη Γερμανία, ενώ το 1924 έμεινε για τρεις μήνες στην Ιταλία. Την περίοδο 1923-1926 πραγματοποίησε επίσης αρκετά δημοσιογραφικά ταξίδια στη Σοβιετική Ένωση, την Παλαιστίνη, την Κύπρο και την Ισπανία, όπου του παραχώρησε συνέντευξη ο δικτάτορας Πρίμο ντε Ριβέρα. Τον Οκτώβριο του 1926 πήγε στη Ρώμη και πήρε συνέντευξη από τον Μπενίτο Μουσολίνι. Επίσης, εργάστηκε ως ανταποκριτής των εφημερίδων Ελεύθερος Τύπος και Η Καθημερινή. Είχε, βέβαια, γνωριστεί με την Ελένη Σαμίου, το 1924, - το διαζύγιο με την Γαλάτεια εκδόθηκε το 1926 - με την οποία έζησε 21 χρόνια χωρίς γάμο. Παντρεύτηκαν το 1945 κι αυτό γιατί με τον καλό του φίλο, τον Άγγελο Σικελιανό και τη δεύτερη γυναίκα του, θα πήγαιναν στις ΗΠΑ. Τον Αύγουστο του 1924, ο Καζαντζάκης φυλακίστηκε στο Ηράκλειο της Κρήτης, επειδή είχε αναλάβει την πνευματική ηγεσία μιας κομμουνιστικής οργάνωσης δυσαρεστημένων προσφύγων.\nΤον Μάιο του 1927 απομονώθηκε στην Αίγινα με σκοπό την ολοκλήρωση της Οδύσσειας. Τον ίδιο χρόνο ξεκίνησε την ανθολογία των ταξιδιωτικών του άρθρων για την έκδοση του πρώτου τόμου του Ταξιδεύοντας, ενώ το περιοδικό Αναγέννηση, του Δημήτρη Γληνού δημοσίευσε την Aσκητική, το φιλοσοφικό του έργο. Τον Οκτώβριο του 1927, ο Καζαντζάκης φεύγει για τη Μόσχα προσκαλεσμένος από την κυβέρνηση της Σοβιετικής Ένωσης, για να πάρει μέρος στις γιορτές για τα δεκάχρονα της Οκτωβριανής Επανάστασης. Εκεί γνωρίστηκε με τον Ελληνορουμάνο λογοτέχνη Παναΐτ Ιστράτι, μαζί με τον οποίον επέστρεψε στην Ελλάδα. Τον Ιανουάριο του 1928 στο θέατρο «Αλάμπρα», στην Αθήνα, μιλάνε εξυμνώντας τη Σοβιετική Ένωση, ο Καζαντζάκης και ο Ιστράτι. Στο τέλος της ομιλίας έγινε και διαδήλωση. Τόσο ο Καζαντζάκης όσο και ο συνδιοργανωτής της εκδήλωσης Δημήτρης Γληνός διώχθηκαν δικαστικά. Η δίκη ορίσθηκε στις 3 Απριλίου, αναβλήθηκε μερικές φορές και δεν έγινε ποτέ. Τον Απρίλιο, ο Καζαντζάκης, ξαναβρέθηκε στη Ρωσία, όπου ολοκλήρωσε ένα κινηματογραφικό σενάριο με θέμα τη Ρωσική Επανάσταση. Τον Μάιο του 1929 απομονώθηκε σε ένα αγρόκτημα στην Τσεχοσλοβακία, όπου ολοκλήρωσε στα γαλλικά τα μυθιστορήματα Toda-Raba (μετονομασία του αρχικού τίτλου Moscou a crie) και Kapetan Elia. Τα έργα αυτά εντάσσονταν στην προσπάθεια του Καζαντζάκη να καταξιωθεί διεθνώς ως συγγραφέας. Η γαλλική έκδοση του μυθιστορήματος Toda-Raba έγινε με το ψευδώνυμο Νικολάι Καζάν.\nΤο 1953 προσβλήθηκε από μία μόλυνση στο μάτι, γεγονός που τον υποχρέωσε να νοσηλευτεί αρχικά στην Ολλανδία και αργότερα στο Παρίσι. Τελικά έχασε την όρασή του από το δεξί μάτι. Ενώ ο Καζαντζάκης είχε επιστρέψει από την Αντίμπ στην Ελλάδα, η Ορθόδοξη Εκκλησία εκκινούσε τη δίωξή του. Κατηγορήθηκε ως ιερόσυλος, με βάση αποσπάσματα από τον Kαπετάν Mιχάλη και το σύνολο του περιεχομένου του Τελευταίου Πειρασμού (1953), έργο το οποίο δεν είχε ακόμη κυκλοφορήσει στην Ελλάδα. Το 1954 η Ιερά Σύνοδος με έγγραφό της ζητούσε από την κυβέρνηση την απαγόρευση των βιβλίων του Νίκου Καζαντζάκη. Ο ίδιος ο Καζαντζάκης, απαντώντας στις απειλές της εκκλησίας για τον αφορισμό του, έγραψε σε επιστολή του: «Μου δώσατε μια κατάρα, Άγιοι Πατέρες, σας δίνω μια ευχή: Σας εύχομαι να 'ναι η συνείδησή σας τόσο καθαρή όσο η δική μου και να 'στε τόσο ηθικοί και θρήσκοι όσο είμαι εγώ». Τελικά η Εκκλησία της Ελλάδος δεν τόλμησε να προχωρήσει στον αφορισμό του Νίκου Καζαντζάκη, καθώς ήταν αντίθετος σε κάτι τέτοιο ο οικουμενικός πατριάρχης Αθηναγόρας. Η Εκκλησία της Ελλάδας είναι αυτοκέφαλη και υπάγεται στο Οικουμενικό Πατριαρχείο μόνο δογματικά. Επομένως, για τις οποιεσδήποτε ποινές που θα επιβάλλει δε χρειάζεται την έγκριση του Πατριαρχείου. Βέβαια, τελικά δεν αφορίστηκε ο Καζαντζάκης, αλλά η Ιεραρχία της Εκκλησίας της Ελλάδας τον κατέκρινε και το όνομά του εξακολουθεί μέχρι και σήμερα να φέρει το στίγμα αυτό της εκκλησίας. Επίσης, ο Τελευταίος Πειρασμός καταγράφτηκε στον Κατάλογο των Απαγορευμένων Βιβλίων της Ρωμαιοκαθολικής Εκκλησίας, το καταργηθέν πλέον Index Librorum Prohibitorum. Ο Καζαντζάκης απέστειλε τότε σχετικό τηλεγράφημα στην Επιτροπή του Index με τη φράση του χριστιανού απολογητή Τερτυλλιανού «Ad tuum, Domine, tribunal apello», δηλαδή «στο Δικαστήριό σου, Κύριε, κάνω έφεση». Ο «Ζορμπάς» του Καζαντζάκη, εκδόθηκε στο Παρίσι το 1947 και με την επανέκδοση του, το 1954, βραβεύτηκε, ως το καλύτερο ξένο βιβλίο της χρονιάς. Το 1955, ο συγγραφέας μαζί με τον Κακριδή αυτοχρηματοδότησαν την έκδοση της μετάφρασης της Ιλιάδας, ενώ την ίδια χρονιά κυκλοφόρησε τελικά στην Ελλάδα ο Τελευταίος Πειρασμός. Τον επόμενο χρόνο, τιμήθηκε με το Βραβείο Ειρήνης στη Βιέννη, ένα βραβείο το οποίο προερχόταν από το σύνολο των τότε Σοσιαλιστικών χωρών. Καθώς μια από αυτές ήταν η Κίνα επιχείρησε δεύτερο ταξίδι εκεί τον Ιούνιο του 1957, προσκεκλημένος της κινεζικής κυβέρνησης. Επέστρεψε με κλονισμένη την υγεία του προσβληθείς από λευχαιμία. Νοσηλεύτηκε στην Κοπεγχάγη της Δανίας και το Φράιμπουργκ (Freiburg im Breisgau) της Γερμανίας, όπου τελικά κατέληξε στις 26 Οκτωβρίου του 1957 σε ηλικία 74 ετών. Εντούτοις, σύμφωνα με άλλες μαρτυρίες, η λευχαιμία εμφανίστηκε στον Καζαντζάκη κατά το χειμώνα του 1938, 19 χρόνια πριν απ' το τέλος του, το οποίο αποδίδεται σε βαριάς μορφής ασιατική γρίπη. Η σορός του μεταφέρθηκε στο στρατιωτικό αεροδρόμιο της Ελευσίνας. Η Ελένη Καζαντζάκη ζήτησε από την Εκκλησία της Ελλάδος να τεθεί η σορός του σε λαϊκό προσκύνημα, επιθυμία την οποία ο αρχιεπίσκοπος Αθηνών και πάσης Ελλάδος, Θεόκλητος απέρριψε. Έτσι, η σορός του συγγραφέα μεταφέρθηκε στο Ηράκλειο. Έπειτα από μεγάλη λειτουργία στον Ναό του Αγίου Μηνά, παρουσία του Αρχιεπισκόπου Κρήτης Ευγενίου και 17 ακόμη ιερέων, έγινε η ταφή του Νίκου Καζαντζάκη, στην οποία όμως εκείνοι δεν συμμετείχαν κατόπιν απαγόρευσης του Αρχιεπισκόπου. Η ταφή έγινε στην ντάπια Μαρτινέγκο, πάνω στα Βενετσάνικα τείχη. Τη σορό συνόδευσαν ο τότε υπουργός Παιδείας Αχιλλέας Γεροκωστόπουλος και ο ιερέας Σταύρος Καρπαθιωτάκης, ο οποίος αργότερα τιμωρήθηκε.\nΑναρτήθηκε από dimotiko sageika στις 6:30 μ.μ. Δεν υπάρχουν σχόλια:\nΑναρτήθηκε από dimotiko sageika στις 4:05 π.μ. Δεν υπάρχουν σχόλια:\nΑναρτήθηκε από dimotiko sageika στις 12:53 π.μ. Δεν υπάρχουν σχόλια:\nΑναρτήθηκε από dimotiko sageika στις 3:18 π.μ. Δεν υπάρχουν σχόλια:\nΗ συνδυασμένη θερμοκρασία ξηράς και θάλασσας ειδικότερα στο βόρειο ημισφαίριο, όπου βρίσκεται και η Ελλάδα, κατά τον φετινό Σεπτέμβριο ήταν η δεύτερη υψηλότερη (μετά το 2005). Στη ξηρά, ο Σεπτέμβριος του 2012 ήταν ο τρίτος θερμότερος μετά το 1880. Στο πρώτο εννεάμηνο του 2012, η συνδυασμένη μέση θερμοκρασία ξηράς και θάλασσας του πλανήτη υπήρξε η όγδοη θερμότερη (για πρώτο εννεάμηνο) στην ιστορία, κατά 0,57 βαθμούς Κελσίου πάνω από τον μέσο όρο του 20ού αιώνα.\nΗ κάλυψη πάγου στην Αρκτική υποχώρησε το Σεπτέμβριο φέτος στο χαμηλότερο σημείο όλων των εποχών, καταρρίπτοντας κατά πολύ το έως τώρα ρεκόρ του 2007. Από την άλλη όμως, οι πάγοι της Ανταρκτικής έσπασαν το ρεκόρ επέκτασής τους τον περασμένο μήνα\nΑναρτήθηκε από dimotiko sageika στις 6:09 μ.μ. Δεν υπάρχουν σχόλια:\nΤελικά το βίντεο https://vimeo.com/48082757 που υπήρχε σε προηγούμενη ανάρτηση στο blog μας με την αναπαράσταση του εγχειρήματος που θα γινόταν σε λίγες ημέρες δεν διέφερε πολύ από την πραγματικότητα, στις 14 Οκτωβρίου 2012, όταν ο Αυστριακός αλεξιπτωτιστής Φέλιξ Μπόμγκαρτνερ ανέβηκε με αερόστατο στα 39 χλμ, πριν πηδήξει στο κενό και πατήσει στο έδαφος μετά από 9 λεπτά και 3 δευτερόλεπτα, επιδιώκοντας να σπάσει τέσσερα ρεκόρ. Πόσα και ποια ακριβώς ρεκόρ έσπασε, όπως χρόνος και η ταχύτητα που σημείωσε κατά την πτώση του μένει να μελετηθούν από τη Διεθνή Ομοσπονδία Αεροναυτικής, προκειμένου ο Μπάουμγκάρτνερ να θεωρηθεί και επίσημα ο πρώτος άνθρωπος που έσπασε το φράγμα του ήχου πέφτοντας από τη Στρατόσφαιρα της γης.\nΔείτε το βίντεο του εγχειρήματος:\nΑναρτήθηκε από dimotiko sageika στις 11:30 μ.μ. Δεν υπάρχουν σχόλια:\nΤο φθινόπωρο ήρθε πάλι και η φύση χίλια χρώματα αλλάζει ! Τόσα χρώματα πολλά ποια παλέτα τα χωρά ; Ποιον λοιπόν να μην εμπνεύσει ; Ποιο ζωγράφο να μη μαγέψει ;\nΑναρτήθηκε από dimotiko sageika στις 7:15 μ.μ. Δεν υπάρχουν σχόλια:\nΗ ιστορία του σκύλου με τη γάτα δεν είναι τίποτα μπροστά στην ιστορία αυτή της ...γάτας με την κουκουβάγια! Μετά απ' την παρακολούθηση αυτού του βίντεο καταλαβαίνουμε ότι το παιχνίδι φέρνει κοντά ακόμα και τον παραδοσιακό κυνηγό με το θήραμά του!\nΑναρτήθηκε από dimotiko sageika στις 7:21 μ.μ. Δεν υπάρχουν σχόλια:\nΑναρτήθηκε από dimotiko sageika στις 9:15 μ.μ. Δεν υπάρχουν σχόλια:\nΑυτή η αράχνη δεν κατάφερε να απολαύσει το τελευταίο της γεύμα, 100 εκατομμύρια χρόνια πριν.\nΗ νεαρή αράχνη που είναι παγιδευμένη μέσα σε ένα κομμάτι κεχριμπαριού φαίνεται ότι ήταν έτοιμη να καταβροχθίσει μια αρσενική σφήκα που πιάστηκε στον ιστό της. Είναι η πρώτη φορά που βρέθηκε μια τέτοια σκηνή σε απολίθωμα. Όπως δήλωσε ο George Poinar, ο καθηγητής Ζωολογίας του Πανεπιστημίου του Όρεγκον που είναι ειδικός στη μελέτη των εντόμων που έχουν πιαστεί σε κεχριμπάρι, "...Αυτός ήταν ο χειρότερος εφιάλτης της σφήκας, και ποτέ δεν τελείωσε. Η σφήκα παρακολουθούσε την αράχνη, όπως ακριβώς ήταν έτοιμη να επιτεθεί, όταν ρητίνη δέντρου έρευσε και συνέλαβε τα δύο αυτά έντομα"\nΤο εκπληκτικό στιγμιότυπο δείχνει ένα γεγονός που συνέβη στην πρώιμη Κρητιδική περίοδο, περίπου 97 έως 110.000.000 χρόνια πριν, στην κοιλάδα του Μιανμάρ, Hukawng. Είναι βέβαιο ότι την ίδια στιγμή "δεινόσαυροι ζούσαν στο ίδιο περιβάλλον", σύμφωνα με το δελτίο τύπου σχετικά με την ανακάλυψη. Η αράχνη είναι επισήμως γνωστή ως Geratonephila burmanica και το θύμα της είναι μια σφήκα του είδους Cascoscelio incassus. Και τα δύο είδη έχουν εξαφανιστεί σήμερα αλλά τα απολιθώματα δείχνουν ότι η συμπεριφορά των εντόμων του μακρινού παρελθόντος δεν είναι πολύ διαφορετική από τη σημερινή.\nΑναρτήθηκε από dimotiko sageika στις 3:00 π.μ. Δεν υπάρχουν σχόλια:\n· Άλλοι σκάβουν και κλαδεύουν κι άλλοι πίνουν και μεθούν. (ή χορεύουν)\n· Αμπέλι όσο μεγαλύτερο μπορείς και σπίτι όσο να χωρείς.\n· Ας πάει και το παλιάμπελο! (ας γίνει κι αυτό!)\n· Θέρος, τρύγος, πόλεμος, στασιό δεν περιμένουν…\n· Κλαίει τ’ αμπέλι ακλάδευτο,\nκλαίει και κλαδεμένο…\nκλαίει κι ο νιος ο ανύπαντρος,\nκλαίει κι ο παντρεμένος…\n· Μ’ αγγαρεία αμπέλι δε γίνεται, τσαïρι δεν προκόφτει…\n· Ο …πού ’χει αμπέλια ας τρυγά και ο…πού ’χει δρόμο, ας τρέχει…\n· Όποιος έχει αμπέλια, ας βάλει εργάτες. (έγνοιες)\n· Όταν πατάς σταφύλια, θέλει καθαρά παπούτσια.\n· Πατημένο σταφύλι, δεν τρώγεται.\n· Περσινά ξινά σταφύλια…\n· Πήγε σαν το σκυλί στ’ αμπέλι… (άδικα)\n· Στο κοφίνι δε χωρεί, στο καλάθι περισσεύει.\n· Τα δικά σου αμπέλια φράξε και τα ξένα μη γυρεύεις. (ή για τα ξένα μη σε νοιάζει.)\n· Τα σταφύλια τα ψηλά, είναι λίγα και καλά.\n· Το σταφύλι το ’να τ’ άλλο θωρεί (τζαι) και μαυρίζει.\n· Τον Αύγουστο τον χαίρεται ο… πού ’χει να τρυγήσει.\n· Του ’δώσε ένα αμπέλι και δεν του δίνει ένα σταφύλι. (αχάριστος)\n· Τ’ αμπέλι θέλει αμπελουργό και το καράβι ναύτες.\n· Τ’ αμπέλι θέλει αμπελουργό,\nΑναρτήθηκε από dimotiko sageika στις 11:55 μ.μ. Δεν υπάρχουν σχόλια:\nΕΡΓΑΣΙΕΣ ΚΑΤΑ ΤΟ ΜΗΝΑ ΟΚΤΩΒΡΙΟ\n«Αν βρέξει ο Οκτώβρης και χορτάσει η γη, πούλησ' το σιτάρι σου και αγόρασε βόδια. Αν δε χορτάσει ο Οκτώβριος τη γη, πούλησε τα βόδια σου και αγόρασε σιτάρι».\nΑναρτήθηκε από dimotiko sageika στις 9:46 μ.μ. Δεν υπάρχουν σχόλια:\nΑναρτήθηκε από dimotiko sageika στις 9:32 μ.μ. Δεν υπάρχουν σχόλια:\n"Η Φάρμα των Ζώων" στην παιδική σκηνή του ΔΗΠΕΘΕ Πάτρας\nΤο Δημοτικό Περιφερειακό Θέατρο Πάτρας σε συμπαραγωγή με το ΔΗ.ΠΕ.ΘΕ.Ρούμελης και το ΔΗ.ΠΕ.ΘΕ.Καβάλας παρουσιάζουν το έργο «Στη Φάρμα των Ζώων» σε διασκευή - σκηνοθεσία Ελεάνας Τσίχλη.\nΤο έργο της παιδικής σκηνής θα παίζεται από τις 8 Οκτωβρίου για τα σχολεία της πόλης και της ευρύτερης περιοχής και στις 4, 11, 18 και 25 Νοεμβρίου, στις 11:00 το πρωί, για το κοινό.\nΗ αδιαφορία του ανθρώπου - αφέντη, εξωθεί τα ζώα της φάρμας να επαναστατήσουν και να κερδίσουν την ελευθερία τους.\nΣύνθεση τραγουδιών - Μουσική : Θοδωρής Αμπαζής, Σταύρος Γιαννουλάδης\nΠαίζουν : Δημήτρης Παπαδάτος, Γιάννης Δενδρινός, Αναστασία Γιαννάκη, Βιβή Πέτση\nΑναρτήθηκε από dimotiko sageika στις 9:35 μ.μ. Δεν υπάρχουν σχόλια:\nΑναρτήθηκε από dimotiko sageika στις 6:47 μ.μ. Δεν υπάρχουν σχόλια:\nΟ 57χρονος Ashrita Furman από το Μπρούκλιν κατέχει 151 ρεκόρ Guiness, συμπεριλαμβανομένου και του ρεκόρ των περισσότερων ρεκόρ Γκίνες. Μέσα σε αυτά υπάρχουν το ρεκόρ για την μεγαλύτερη απόσταση πάνω σε ξυλοπόδαρα (8 χιλιόμετρα), το ρεκόρ για τον περισσότερο χρόνο που έμεινε όρθιο ένα μπουκάλι γάλα στο κεφάλι του (7 λεπτά 47 δευτερόλεπτα), το ρεκόρ για την μεγαλύτερη απόσταση που έσπρωξε ένα αυτοκίνητο (27 χιλιόμετρα και 35 μέτρα) και η λίστα συνεχίζεται…\nΟ υπεύθυνος για την καριέρα του Furman σύμφωνα με τον ίδιο είναι ένας γκουρού Μπενγκάλι, ο Sri Chinmoy, ο οποίος όταν τον συνάντησε το 1964, τον προκάλεσε να σπάσει ένα ρεκόρ Γκίνες. Ο γκουρού ήταν αυτός που τον «βάφτισε» με το όνομα με το οποίο είναι σήμερα ευρύτερα γνωστός: Mr. Versatility, που σημαίνει «προστατευόμενος από τον θεό».\nΓιατί το κάνει; «Προσπαθώ να δείξω στους άλλους ότι οι ανθρώπινες δυνατότητες είναι απεριόριστες, αν μπορούμε πραγματικά να πιστέψουμε στον εαυτό μας» , γράφει στην ιστοσελίδα του.\nΣτην ιστοσελίδα του http://www.ashrita.com/records μπορούμε να δούμε όλα τα ρεκόρ του καθώς και φωτογραφίες.\nΑναρτήθηκε από dimotiko sageika στις 5:41 μ.μ. Δεν υπάρχουν σχόλια:


ΕΠΙΤΡΟΠΗ ΑΛΛΗΛΕΓΓΥΗΣ ΣΤΡΑΤΕΥΜΕΝΩΝ - ΔΙΚΤΥΟ ΕΛΕΥΘΕΡΩΝ ΦΑΝΤΑΡΩΝ ΣΠΑΡΤΑΚΟΣ: Οι άθλιες συνθήκες για τους μισθοφόρους στρατιώτες οδήγησαν στη Παταγώδη Αποτυχία του Διαγωνισμού πρόσληψης ΟΒΑ\nΟι άθλιες συνθήκες για τους μισθοφόρους στρατιώτες οδήγησαν στη Παταγώδη Αποτυχία του Διαγωνισμού πρόσληψης ΟΒΑ\nΓια την Παταγώδη Αποτυχία του Διαγωνισμού πρόσληψης ΟΒΑ που επιχείρησε ο Υπουργός Άμυνας Πάνος Καμμένος και ηγέτης των ΑΝΕΛ, εκμεταλλευόμενος την Ανεργία και τα Αδιέξοδα που προκαλεί η πολιτική των ΣΥΡΙΖΑ-ΑΝΕΛ στην νεολαία είναι πολλές οι αιτίες.\nΣαφώς και ένας από τους σημαντικότερους είναι οι χαμηλές αμοιβές των 600 ευρώ. Για να κάνεις το Μισθοφόρο στην πρώτη γραμμή, στις πιο άσχημες μονάδες, με τεράστιο το κόστος σίτισης-στέγασης-μετακίνησης.\nΕπίσης, όμως σημαντικός λόγος που ευτυχώς κράτησε τους νέους μακριά από τον Στρατό είναι η εμπειρία των ΕΠ.ΟΠ., της προηγούμενης γενιάς Μισθοφόρων Στρατιωτών που κρίθηκαν ακριβοί και αντικαθίστανται.\nΕκτελώντας τις πιο ταπεινές υπηρεσίες, κάτι μεταξύ φαντάρου και υπαξιωματικού, εισπράττοντας την περιφρόνηση όλων, οι περισσότεροι βύσματα των ΠΑΣΟΚ-ΝΔ, αλλά και του Δημάρχου, του Μητροπολίτη, του υψηλόβαθμου στρατιωτικού, έμαθαν από πρώτο χέρι ότι πάντα υπάρχει ένα μεγαλύτερο βύσμα για να σε τσαλαπατήσει.\nΈτσι λοιπόν η αρθρογραφία επισημαίνει ότι υπάρχουν ΕΠ.ΟΠ. “βιδωμένοι” επί 10ετία σε μια φρουρά αλλά στο ΓΕΣ πανηγυρίζουν για τις μεταθέσεις και κάνουν δημόσιες σχέσεις.\nΌμως θα πρέπει να απαντήσουν πως είναι δυνατόν ΕΠΟΠ που έχουν συμπληρώσει 10 χρόνια σε δύσκολες φρουρές να μην μπορούν να μετατεθούν όχι σε μονάδες αστικών κέντρων, αλλά ούτε καν σε άλλες ακριτικές περιοχές!\nΕΠΟΠ με εννέα χρόνια σε νησί πρώτης γραμμής ζητά να μετατεθεί στην Θράκη και δεν μπορεί!\nΠοιο είναι το πρόβλημα να πάει σε μονάδα της Θράκης;\nΤο πρόβλημα είναι πάρα πολύ μεγάλο και δεν περιορίζεται σε “μερικούς ΕΠΟΠ”. Είναι πολλά τα παράπονα.\nΑς δουν λοιπόν στο ΓΕΣ τους “βιδωμένους” επί μία δεκαετία ΕΠΟΠ σε μια φρουρά και ας προσπαθήσουν όσους μπορούν και είναι εφικτό να τους ικανοποιήσουν.\nΔεν θα πάνε σε υπηρεσία γραφείου οι άνθρωποι.\nΣε μάχιμες μονάδες θα μετατεθούν.\nΑφού αυτά επισημαίνει η αρθρογραφία και μάλιστα σάιτ που παίζει το ρόλο του εκπροσώπου τύπου της ηγεσίας των ΑΝΕΛ στο Πεντάγωνο φανταστείτε τι γίνεται...\nΑλήθεια, ο ΑΓΕΣ Στεφανής, ο Πάνος Καμμένος και η Δ.Βίτσας τι κάνουν;\nΕμείς απαντούμε άμεσα να σκύψουν πάνω από τα προβλήματα του προσωπικού και να δώσουν λύσεις.\nΚανένας νέος μην Καταταγεί Μισθοφόρος σε Στρατό και Αστυνομία\nΑναρτήθηκε από Επιτροπή Αλληλεγγύης στις 12:32:00 μ.μ.


«Μεγάλη απώλεια ο Πρίγιοβιτς... μπορεί να αντικατασταθεί» | PAOKVoice\nHome Ποδόσφαιρο ΠΑΟΚ «Μεγάλη απώλεια ο Πρίγιοβιτς… μπορεί να αντικατασταθεί»\n«Μεγάλη απώλεια ο Πρίγιοβιτς… μπορεί να αντικατασταθεί»\nΣτην κάμερα του συνδρομητικού καναλιού μίλησε ο Δημήτρης Λημνιός.\nΟ Έλληνας μεσοεπιθετικός μίλησε για τον αγώνα με τον Αστέρα Τρίπολης, για την φυγή του Αλεξάνταρ Πρίγιοβιτς και γενικά την πορεία του στον ΠΑΟΚ.\nΣτην πρώτη του τοποθέτηση: «Δεν αρχίσαμε το 2019 με το δεξί και ήρθε η ήττα από την Παναχαϊκή. Έπαιξαν κάποια παιδιά που δεν έχουν παίξει μεταξύ τους. Στο πρώτο δεν ήμασταν καλοί, στο δεύτερο τους κλείσαμε στην εστία τους, αλλά από δυο λάθη χάσαμε το παιχνίδι. Πήραμε ένα σκληρό μάθημα. Τώρα υπάρχει ο αγώνας με τον Αστέρα Τρίπολης που θεωρώ ότι έχει την πιο δύσκολη έδρα στο πρωτάθλημα. Είναι ένα έξτρα κίνητρο ότι έγινε στο περσινό παιχνίδι στην Τρίπολη. Είμαστε σε καλή κατάσταση και δουλεύουμε σε όλα τα κομμάτια με τον προπονητή. Είμαστε σε καλό δρόμο και πάμε αποφασισμένοι στην Τρίπολη για τους τρεις βαθμούς».\nΓια την αποχώρηση Πρίγιοβιτς ανέφερε: «Όλοι γνωρίζουμε ότι ο Πρίγιοβιτς μέσα στο γήπεδο ήταν ένας πολύ δύσκολος αντίπαλος για τις άλλες ομάδες. Μας στεναχωρήσε η φυγή του, αλλά έχουμε δυο πολύ καλούς παίκτες, τον Τσούμπα και τον Καρέλη. Οπότε θα πρέπει να τους στηρίξουμε και μπορούν να αντικαταστήσουν πολύ καλά τον Πρίγιοβιτς. Θα πρέπει οι εξτρέμ να βοηθήσουν περισσότερο στα γκολ και αυτό ζητάει ο προπονητής, να πατάμε περισσότερο περιοχή και να σκοράρουμε. Είναι κάτι που το δουλεύουμε εδώ και καιρό. Είναι μεγάλη απώλεια ο Πρίγιοβιτς, αλλά χαιρόμαστε που έκανε ένα τέτοιο βήμα στην καριέρα του γιατί και ο ίδιος το ήθελε. Έχουμε όμως δυο εξαιρετικούς επιθετικούς και πιστεύω ότι μπορούν να τον αντικαταστήσουν».\nΓια το παιχνίδι με τον Αστέρα Τρίπολης: «Ανέκαθεν είναι μια δύσκολη έδρα, γενικά τα τελευταία χρόνια έχει καλούς παίκτες μεσοεπιθετικά, αλλά είμαστε καλύτεροι από τον Αστέρα και πρέπει να το δείξουμε στον αγωνιστικό χώρο. Όλοι περιμένουν πως και πως να χάσει βαθμούς ο ΠΑΟΚ στην Τρίπολη και για αυτό πρέπει να κερδίσουμε. Δεν κοιτάμε τα ντέρμπι, προέχει ο αγώνας της Κυριακής. Θα πρέπει τις ευκαιρίες που θα φτιάξουμε, να τις κάνουμε γκολ».\ntags: featured Δημήτρης Λημνιός ΠΑΟΚ\nprevious LIVE Stream: Δηλώσεις του Ράζβαν Λουτσέσκου\nnext «Πρίγιο» σε ευχαριστώ αλλά είσαι αχάριστος!


Μάρτιν: «Περίμενα μια μεγάλη ευκαιρία και ο Ολυμπιακός μου την έδωσε»! - Sportlive.gr\nΠως ήταν, λοιπόν, η ζωή σε ένα σπίτι γεμάτο παιδιά; «Ήταν διασκεδαστικά! Δεν βαριόμουν ποτέ. Τα παιδικά μου χρόνια ήταν γεμάτα παιχνίδια, ανταγωνιστικότητα, γέλια, αλλά και μικροκαβγάδες. Αυτό που ήταν κυρίαρχο, όμως, ήταν τα παιχνίδια… παίζαμε μπάσκετ, ποδόσφαιρο… Ο πατέρας μου, ο οποίος είχε ασχοληθεί με το μπάσκετ σε μικρότερη ηλικία, μας “έσπρωξε” στα σπορ. Η μητέρα μου, αν και δεν είχε κάποια σχέση με τον αθλητισμό, δεν μας αποθάρρυνε ποτέ από το να ασχοληθούμε με τα σπορ και ήταν πάντα στο πλευρό μας. Ήταν, όμως, και εκείνη που επέβαλε την πειθαρχία στην οικογένεια. Ήταν πολύ αυστηρή. Πρώτα έπρεπε να κάνουμε τα μαθήματά μας και ό,τι άλλη υποχρέωση είχαμε και μετά το παιχνίδι».\nΑν και ο αθλητισμός μπήκε πολύ νωρίς στη ζωή του ίδιου και των αδελφών του, ο… έρωτάς του με την πορτοκαλί μπάλα δεν ήρθε με την πρώτη ματιά! Ούτε καν με την δεύτερη! «Για να είμαι ειλικρινείς μισούσα το μπάσκετ όταν ήμουν μικρός. Μου άρεσε πάρα πολύ το ποδόσφαιρο. Ο πατέρας μου είχε προσπαθήσει τότε να με “σπρώξει” στο μπάσκετ, όμως, μάταια… Μέχρι που στα 14 μου χρόνια, έτσι από το πουθενά αποφάσισα πως μου αρέσει πολύ το μπάσκετ και θέλω να ασχοληθώ με αυτό! Στην αρχή ήμουν πολύ κακός, όμως, ένα ολόκληρο καλοκαίρι δούλεψα σκληρά και παρουσίασα τεράστια πρόοδο. Επιπλέον, πήρα κι άλλο ύψος και πλέον στα 15 μου κάρφωσα για πρώτη φορά. Αυτό ήταν! Είχα ερωτευτεί το μπάσκετ!».\nΟ ταπεινός, αλλά με… σιωπηλή αυτοπεποίθηση «Hassy» (έτσι τον περιέγραφαν οι συμπαίκτες του), είχε συμβάλει τα μέγιστα σε αυτή την τεράστια επιτυχία και όχι άδικα τα φώτα της δημοσιότητας έπεσαν πάνω του. Ωστόσο, για εκείνον η χαρά ήταν διπλή, καθώς την ίδια χρονιά παρέλαβε το πτυχίο του. Για να είμαστε ακριβείς είναι κάτοχος: Bachelor of Arts degree in communication studies. «Ήταν στη “λίστα” μου να σπουδάσω, όχι μόνο για εμένα, αλλά για τη μητέρα και τον πατέρα μου. Ήταν πολύ χαρούμενοι που με είδαν να πετυχαίνω εντός και εκτός παρκέ. Αυτό αποτελεί παράδειγμα και για τους μικρούς μου αδελφούς, ότι δηλαδή έπρεπε να τα πάω πραγματικά καλά στο σχολείο».\nΤατιάνα Στεφανίδου: Διασπείρουν fake news στο διαδίκτυο, η...\nΚρούσματα σήμερα 2/3: Ρεκόρ με 2.353 νέα, 1.159 στην...


Portal news - Blogakias.gr by Spyros Tagas: Παγκόσμια …αναγνώριση Καραγκούνη για τις βουτιές!\nΠαγκόσμια …αναγνώριση Καραγκούνη για τις βουτιές!\nΜε αφορμή την ποινή δύο αγωνιστικών που επιβλήθηκε από την ιταλική Λίγκα στον Μίλος Κράσιτς της Γιουβέντους εξαιτίας της...\n«βουτιάς» που έκανε για να κερδίσει πέναλτι στον αγώνα με την Μπολόνια, η ιστοσελίδα «goal.com» φιλοξενεί αφιέρωμα στους δέκα κορυφαίους «βουτηχτές» όλων των εποχών.\nΣτο νούμερο δέκα της λίστας φιγουράρει ο Γιώργος Καραγκούνης! Μάλιστα στο σχετικό άρθρο που συνοδεύει το βίντεο αναφέρονται τα εξής για τον Ελληνα διεθνή μέσο: «Για να είμαστε δίκαιοι, ο παίκτης έχει κάνει κατά την διάρκεια της μακράς και λαμπρής καριέρας του περισσότερες βουτιές από την ελληνική οικονομία!».\nΣτην σχετική λίστα περιέχονται τεράστια ονόματα του παγκοσμίου ποδοσφαίρου, όπως οι Γκάρι Λίνεκερ, Λούκα Τόνι, Πίπο Ιντζάγκι. Στο νούμερο ένα βρίσκεται το όνομα του παλιού Γερμανού διεθνούς άσου, Γιούργκεν Κλίνσμαν!


"Επώνυμες" στις πρώτες εμφανίσεις του καλοκαιριού με μαγιό - Almopia24\nHome / ΟΜΟΡΦΙΑ / "Επώνυμες" στις πρώτες εμφανίσεις του καλοκαιριού με μαγιό\n"Επώνυμες" στις πρώτες εμφανίσεις του καλοκαιριού με μαγιό\n6/10/2019 09:30:00 π.μ. ΟΜΟΡΦΙΑ\nΟ καιρός άφησε επιτέλους τα τερτίπια, ο υδράργυρος ανεβαίνει και οι εκπρόσωποι της εγχώριας σόουμπιζ ξεκίνησαν τα μπάνια τους. Άλλες επώνυμες\nπροτίμησαν νησιά του Αιγαίου, άλλες παραλίες της Αττικής και πολυσύχναστες πισίνες, όλες ωστόσο πόζαραν με μαγιό και άφησαν τους πάντες με το στόμα ανοιχτό.\nΑπό τις πρώτες -κάθε χρόνο- που κάνουν εμφάνιση με μπικίνι, η Ντορέττα Παπαδημητρίου. Η ξανθιά ηθοποιός προτίμησε για τα πρώτα της μπάνια ολόσωμο μαγιό, που αναδεικνύει βέβαια το θεϊκό της κορμί.\nΗ Κωνσταντίνα Σπυροπούλου λατρεύει τη θάλασσα, πόσο μάλλον φέτος που θέλει να λανσάρει και μαγιό που φέρουν την υπογραφή της. Η Queen Dina, μάλιστα, προτίμησε να δημοσιεύσει μία φωτογραφία με παιδιά και όχι κάποια σέξι πόζα.\nΗ πάλαι πότε επιστήθια φίλη της, Ελένη Μενεγάκη, επίσης δηλώνει φαν του καλοκαιριού. Ορκισμένη θαυμάστρια της Άνδρου, η βασίλισσα της TV μοιράστηκε στιγμιότυπο από το πρώτο της μπάνιο, φορώντας μαγιό και τζιν σορτς.\nΕκρηκτική και πάντα in style, η Κατερίνα Καινούργιου κόβει την ανάσα με τις δημοσιεύσεις της με μαγιό στο Instagram. H παρουσιάστρια του Open φαίνεται ότι είναι στα καλύτερά της με το καλοκαίρι να αναμένεται θερμό για την ίδια.\nΑπό αυτή τη λίστα δεν λείπει ποτέ η Ελένη Φουρέιρα. Το σέξι κορίτσι, που κάνει πάντα τα social media να παραμιλούν, έχει ήδη ενημερώσει τους followers της για τις βουτιές της, τρελαίνοντας με το σώμα της.\nΓια το τέλος, έμεινε το πρόσωπο των ημερών, η Ιωάννα Τούνη. Η περσόνα, που δεν σταματά λεπτό να ποστάρει ενσταντανέ, απήλαυσε το μπάνιο της στη Μύκονο και οι φανατικοί της απήλαυσαν τις καμπύλες της.\n"Επώνυμες" στις πρώτες εμφανίσεις του καλοκαιριού με μαγιό Reviewed by . on 6/10/2019 09:30:00 π.μ. Rating: 5


6 πιθανές αιτίες για τον πόνο στην πλάτη - Με Υγεία\n6 πιθανές αιτίες για τον πόνο στην πλάτη\nΤόσο η έλλειψη όσο και η υπερβολική σωματική δραστηριότητα μπορούν να αποτελέσουν παράγοντες κινδύνου για τον πόνο στην πλάτη, επομένως είναι σημαντικό να προσαρμόσουμε τις δραστηριότητές μας στα μέτρα μας!\nΤι μπορείτε να κάνετε για τον πόνο στην πλάτη; Ο πόνος στην πλάτη περιγράφεται ως ένα σύνολο συμπτωμάτων που δημιουργούν δυσφορία με επίκεντρο την σπονδυλική στήλη. Οι αιτίες για τον πόνο στην πλάτη είναι πολλές και το πρόβλημα επηρεάζει αρνητικά την λειτουργική ικανότητα του ατόμου.\nΟποιοσδήποτε μπορεί να βιώσει πόνο στην πλάτη. Μάλιστα, περίπου τα δύο τρίτα των ενηλίκων υποφέρουν από την πλάτη τους, μία στο τόσο.\nΟι αιτίες για τον πόνο στην πλάτη\nΟι περισσότερες αιτίες που πυροδοτούν τον πόνο στην πλάτη, οφείλονται στις εκφυλιστικές αλλοιώσεις της δομής της σπονδυλικής στήλης.\nΑυτό μπορεί να επηρεάσει μεταξύ άλλων:\nμεσοσπονδύλιους δίσκους και\nΥπάρχουν συγκεκριμένες αιτίες για τον πόνο στην πλάτη, όπως ο τραυματισμός, η κακή στάση του σώματος και η μυϊκή ατροφία. Η βλάβη μπορεί να οφείλεται σε υπερβολική προσπάθεια και μηχανική υπερφόρτωση των μυών της πλάτης.\nΑπό την άλλη πλευρά, ο πόνος στην πλάτη μπορεί να μη συνδέεται με καμία από τις παραπάνω αιτίες.\nΜιλάμε για τον πόνο που έχει διακυμάνσεις στην ένταση, ανάλογα με τη στάση που λαμβάνει το σώμα μας. Μπορεί επίσης να διαφοροποιείται κατά την εκτέλεση ορισμένων φυσικών δραστηριοτήτων.\nΣτις περιπτώσεις αυτές, είναι απαραίτητο να μπουν στο μικροσκόπιο διάφορες βιολογικές, κοινωνικές, κατασκευαστικές, ακόμη και ψυχολογικές παράμετροι.\n1. Στρες και κατάθλιψη\nΣύμφωνα με διάφορες μελέτες, τόσο ο χρόνιος πόνος όσο και ο πόνος χαμηλά στη μέση συνδέονται κατά κανόνα με συνθήκες στρες, κατάθλιψης και άγχους.\nΑν και η αιτία του πόνου είναι σωματική, έχει αποδειχθεί ότι οι ψυχολογικοί παράγοντες επιδρούν σημαντικά στην εξέλιξη και αντιμετώπιση τέτοιων ενοχλήσεων. Για το λόγο αυτό, σας συμβουλεύουμε να κάνετε ένα διάλειμμα και να χαλαρώσετε.\nΕίναι απαραίτητο να διατηρείτε ένα καλό πρόγραμμα ύπνου και να συμπεριλάβετε ευχάριστες δραστηριότητες μέσα στη ρουτίνα της καθημερινότητας.\nΔιαβάστε περισσότερα: Αναγνωρίστε τα συμπτώματα της κατάθλιψης σε κάποιον άλλο\nΜε την πάροδο του χρόνου, όπως είναι φυσικό, το σώμα υπόκειται σε φθορά και γήρανση, συμπεριλαμβανομένης της σπονδυλικής στήλης αλλά και των αρθρώσεων.\nΓια το λόγο αυτό, ο πόνος στην πλάτη είναι συνηθέστερος στις μεγαλύτερες ηλικίες του πληθυσμού, που πάσχουν από ασθένειες όπως οστεοαρθρίτιδα ή σπονδυλική στένωση.\nΑντίθετα, οι νέοι άνθρωποι προσβάλλονται από τον πόνο της πλάτης λόγω συγκεκριμένων συνθηκών υγείας. Όπως, για παράδειγμα, αν πάσχουν από δισκοκήλη ή εκφυλιστική νόσο των μεσοσπονδύλιων δίσκων.\nΥπάρχει η πιθανότητα γενετικής προδιάθεσης, ειδικά σε άτομα που, από νεαρή ηλικία, πονούν στην πλάτη και υποφέρουν από νόσους των δίσκων.\nΣύμφωνα με ορισμένες μελέτες, το μεταλλαγμένο γονίδιο “υδατανθρακική σουλφοτρανσφεράση 3” (CHST3) φέρεται ως υπεύθυνο για την αύξηση του κινδύνου εμφάνισης αλλοιώσεων των οσφυϊκών δίσκων, κατά 30%.\nΟι έρευνες αυτές καταδεικνύουν επίσης ότι αν ένας από τους δύο γονείς είναι φορέας του γονιδίου, υπάρχει πιθανότητα σε ποσοστό 50%, το παιδί τους να νοσήσει.\nΓια το λόγο αυτό, καλό είναι να υιοθετήσουμε έναν υγιεινό τρόπο ζωής, αποφεύγοντας την έντονη σωματική δραστηριότητα. Στην περίπτωση ύπαρξης του γονιδίου, που αναφέραμε πιο πάνω, τα βάρη πρέπει να αποκλειστούν εντελώς.\n4. Κίνδυνοι λόγω εργασίας\nΟ Παγκόσμιος Οργανισμός Υγείας (WHO) θεωρεί πως υπάρχει συσχέτιση ανάμεσα στις μυοσκελετικές αλλοιώσεις και την σωματική δραστηριότητα εν ώρα δουλειάς.\nΣωματικές δραστηριότητες που απαιτούν έντονη προσπάθεια, είναι αυτές που ο εργαζόμενος μεταφέρει βαριά φορτία. Αυτό περιλαμβάνει μετακίνηση, σπρώξιμο, χρήση μηχανημάτων ή εργαλείων.\nΩστόσο, ο πόνος στην πλάτη μπορεί επίσης να προκληθεί από τον αριθμό των επαναλήψεων και των ωρών που κάποιος συνήθως εκτελεί την συγκεκριμένη εργασία, καθημερινά.\nΑν και οι περιστασιακοί τραυματισμοί λόγω υπερβολικής προσπάθειας περιλαμβάνουν οξύ πόνο αλλά σύντομο σε διάρκεια, η επαναλαμβανόμενη έκθεση του ατόμου σε συνθήκες σωματικής πίεσης, έχει ως αποτέλεσμα χρόνιους τραυματισμούς και διαταραχές.\nΚάτι που θα μπορούσε να εφαρμοστεί στις περιπτώσεις αυτές, είναι να κρατήσετε το φορτίο κοντά στο σώμα σας και να λυγίσετε τα γόνατα, κρατώντας την πλάτη σας σε ευθεία γραμμή.\nΕπίσης, συνιστάται να διατηρείτε μέτριους ρυθμούς κατά την εκτέλεση υψηλού κινδύνου δραστηριοτήτων.\n5. Ο καθιστικός τρόπος ζωής\nΠαγκόσμια, η απουσία σωματικής δραστηριότητας θεωρείται υψηλός παράγοντας κινδύνου για την ανθρώπινη ζωή και όπως είναι φυσικό, επιφέρει βλάβες στο νευρικό σύστημα.\nΕίναι πολύ σημαντικό να επιλέξετε έναν ενεργό τρόπο ζωής, διότι οι ενεργοί μυς διατηρούν τη λειτουργική τους ικανότητα, με τένοντες και οστά να κάνουν ακριβώς το ίδιο.\nΔιαφορετικά, οι βιολογικές δομές του οργανισμού θα αποδυναμωθούν και δεν θα είναι σε θέση να προστατεύσουν την σπονδυλική στήλη και να προσφέρουν σταθερότητα σε αρθρώσεις και συνδέσμους.\nΤέλος, η μυϊκή ατροφία και αδυναμία θα αυξήσουν τον κίνδυνο εμφάνισης πόνου ή ενοχλήσεων που τα συμπτώματά τους επιμένουν και δεν υποχωρούν.\nΑναγνωρίζουμε ότι, πράγματι, ορισμένες φορές είναι δύσκολο να είμαστε ενεργητικοί, ειδικά σε ένα περιβάλλον εργασίας που καθόμαστε. Ωστόσο, η επιλογή της σκάλας αντί του ανελκυστήρα ή μειωμένη χρήση του αυτοκινήτου και το περπάτημα, είναι θαυμάσιες στρατηγικές αύξησης της σωματικής δραστηριότητας.\nΡίξτε μια ματιά και εδώ: Ασκήσεις για να δυναμώσετε το κατώτερο τμήμα της πλάτης σας\n6. Κακή στάση του σώματος\nΗ κακή στάση του σώματος είναι ένας από τους πιο συνηθισμένους και κοινούς λόγους εμφάνισης του πόνου στην πλάτη, όταν βέβαια δεν υπάρχουν τραυματισμοί στην εν λόγω περιοχή. Αυτό οφείλεται στην ανεπαρκή κατανομή του βάρους του κεφαλιού.\nΌπως είναι επόμενο, οι μυς της πλάτης τεντώνονται και καταβάλλουν μεγαλύτερη προσπάθεια για την εξισορρόπηση του σώματος.\nΗ σωστή στάση σώματος όταν στεκόμαστε, διατηρεί το κεφάλι, τους ώμους, τους γοφούς και τους αστραγάλους σε ευθεία γραμμή.\nΣτην περίπτωση που κάθεστε, ωστόσο, πρέπει να στηρίζετε τα πόδια σας στο πάτωμα, να διατηρείτε τα γόνατά σας σε σωστή γωνία, η πλάτη σας να ακουμπάει στην πλάτη της καρέκλας και, το κυριότερο, αποφύγετε να καμπουριάζετε, να βουλιάζετε ή να κάθεστε με αδέξιο τρόπο στη θέση σας.\nΕπίσης, πρέπει όσο περισσότερο μπορείτε να αποφεύγετε τους απότομους ελιγμούς και τα απότομα τραβήγματα της μέσης, μιας και οι κινήσεις αυτές έχουν συνδεθεί με αυξημένο κίνδυνο εμφάνισης πόνου στην πλάτη.\nΘεραπεύστε φυσικά τον πόνο στον λαιμό και την πλάτη\nΗλεκτρονικοί υπολογιστές, τάμπλετ και έξυπνα τηλέφωνα... Η χρήση τους μπορεί να προκαλέσει πόνο στον λαιμό και την πλάτη. Θεραπεύστε τον φυσικά.


Star Signs: Τα παιδιά των Άστρων - Goblin's Tavern\nΆστρα. Ένα θαυμαστό και μαγευτικό θέαμα που έχει κινήσει τη δημιουργία άπλετων μύθων και ιστοριών μέσα στα χρόνια. Έχουν υπάρξει αντικείμενο λατρείας, επιστημονικής μελέτης και εκφράζουν κάτι το άπιαστο, κάτι το ταυτόχρονα μικρό αλλά και μεγαλειώδες. Ανεξάρτητα με το τι πιστεύει κανείς για τα άστρα, δεν υπάρχει αμφιβολία ότι είναι κάτι που μπορεί να σε μαγέψει και το θέαμά τους να σε εμπνεύσει να φανταστείς. Παρόμοια συγκινημένος από αυτό το μοναδικό πράγμα ο Nicos Ostas έγραψε το Star Signs: Children of the Stars, ένα βιβλίο για την 5η έκδοση D&D σχεδιασμένο να βάλει τη μαγεία των άστρων και στον φανταστικό κόσμο.\nΤο Star Signs: Children of the Stars είναι μία εκτενής εργασία, που περιέχει ένα κομμάτι ενδιαφέροντος ανεξάρτητα τον αναγνώστη. Πιο συγκεκριμένα, ανάμεσα στις σελίδες του κρύβει επιλογές για χαρακτήρες, φοβερές ιδέες για worldbuilding και μία τράπουλα με κάρτες βασισμένες στους αστερισμούς, όπως και τρόπο να ρίχνεις χαρτιά, αν θες αυτά να έχουν κάποια μαγεία μαντείας στο φανταστικό σου κόσμο. Αξίζει να σημειωθεί ότι το περιεχόμενο είναι καλά γραμμένο και μπορεί να χρησιμοποιηθεί χωρίς τη γεύση αστεριών για κάποιον που δεν την επιθυμεί.\nΑπό την αρχή το βιβλίο ξεχωρίζει από πολλά άλλα προϊόντα που μπορεί να βρει κανείς στο DMs guild. Ο συγγραφέας έχει κάνει πολύ καλή δουλειά από την εισαγωγή, όχι μόνο για να τοποθετήσει το προϊόν του και να εξηγήσει τους διάφορους τρόπους που μπορεί να χρησιμοποιηθεί, αλλά και να εισάγει τον αναγνώστη στη φαντασία των άστρων. Με απίστευτη γραφή που συνεχίζει σε όλο το βιβλίο, ο Nicos Ostas καταφέρνει να ισορροπίσει μεταξύ λιτού περιεκτικού λόγου και την τοποθέτηση lore και ιδεών στα σημεία που τον παίρνει. Αυτό έχει σαν αποτέλεσμα να είναι ένα πολύ ξεκούραστο διάβασμα, κάτι που καταφέρνουν λίγοι να φέρουν εις πέρας.\nΣτη συνέχεια θα αναλύσουμε λίγο περισσότερο τα κομμάτια του βιβλίου:\nArtwork από το βιβλίο Star Signs: Children of the Stars\nΤο πρώτο κεφάλαιο του βιβλίου μας γνωρίζει στο Eren Calendar. Το ημερολόγιο αυτό είναι σχεδιασμένο για να βοηθήσει τον εκάστοτε DM στην οργάνωσή του. Διαφέρει από το παραδοσιακό ημερολόγιο στο ότι χωρίζεται σε 16 μήνες των 36 ημερών ο καθένας. Αν και μπορεί να θέλει λίγο καιρό η συνήθειά του, δεν υπάρχει αμφιβολία ότι ξεφεύγει από προβλήματα του σημερινού ημερολογίου, που έχουν μείνει σαν υπολείμματα λόγο της εξέλιξής του στην ιστορία. Ίσοι σε μέγεθος μήνες και συγκεκριμένος αριθμός εβδομάδων σε κάθε έναν από αυτούς, είναι εργαλεία που ένα campaign βασισμένο σε συχνά downtimes μπορεί να βρει χρήσιμο.\nΠέραν όμως τη χρησιμότητα του ημερολογίου (που μπορεί να εκτυπωθεί!) σε αυτό το σημείο εισάγονται και έννοιες όπως η επιρροή των μηνών και των θέσεων των άστρων στον κόσμο. Δε μιλάμε για κάτι τόσο ισχυρό που να αλλάξει τη ροή του κόσμου, αλλά για μικρές λεπτομέρειες που μπορεί να προσέξει κάποιος μόνο αν ξέρει που και πως να ψάξει (πχ. πώς τα άστρα επηρεάζουν ελαφρά τις συμπεριφορές ζώων).\nΠροφανώς όλα τα παραπάνω είναι προαιρετικά και ο συγγραφέας τονίζει πως όποια χαρακτηριστικά θέλει κάποιος να τα χρησιμοποιήσει, μπορούν κάλλιστα να εισαχθούν σε ένα πιο παραδοσιακό ημερολόγιο.\nΧωρίς αμφιβολία το πιο ζουμερό κομμάτι του βιβλίου (ειδικά για παίκτες). Εδώ εισάγονται οι έννοιες των αστερισμών και των εκλεκτών λίγων που μπορεί να γεννηθούν εναρμονισμένοι με αυτά. Ανάλογα με την εποχή και τον πιο ισχυρό αστερισμό τότε, μπορεί να γεννηθεί ένας χαρακτήρας με ιδιαίτερα χαρίσματα, όπως επαφή με το ethereal plane ή την ιδιότητα του ονειροπερπατητή.\nΓια να αποκτήσει κανείς όμως αυτές τις δυνάμεις και να τις φτάσει σε επίπεδο να είναι χρήσιμες, πρέπει να εμβαθύνει σε αυτή την εναρμόνιση. Αυτή η μελέτη/εκπαίδευση αντικατοπτρίζεται στο ότι ξοδεύεις feat για να την κάνεις και με αυτό τον τρόπο παραμένει καλά ισορροπημένη. Ουσιαστικά μπορεί να το σκεφτεί κανείς σαν 16 αλυσίδες με 3 feat η καθεμία, που σταδιακά εμβαθύνουν στον εκάστοτε αστερισμό και δίνουν αντίστοιχες δυνάμεις στο χαρακτήρα.\nΑπό μηχανιστικής άποψης οι αστερισμοί είναι από τα πιο καλά σχεδιασμένα κομμάτια για χαρακτήρες υπάρχουν στο DMs guild. Είναι σχεδιασμένοι να προσφέρουν επιπλέον επιλογές που δεν υπήρχαν πριν, χωρίς όμως να πέσουν στην παγίδα του να μπλέξουν ιδιαίτερα τους κανόνες και να φέρουν ξένα πράγματα στην έκδοση. Κάποια από αυτά ίσως να φαίνονται αρκετά δυνατά με μια πρώτη ματιά, αλλά όταν το αντάλλαγμα είναι feat δεν υπάρχει αμφιβολία ότι υπάρχουν πολύ ισχυρότερες επιλογές εκεί.\nΠολλές από τις επιλογές που παρουσιάζονται εδώ, δίνουν ενδιαφέρον πράγματα τα οποία δεν είναι απαραίτητα συνδεδεμένα με τα άστρα και μπορούν κάλλιστα να χρησιμοποιηθούν ξεχωριστά σαν σκέτα feat με προσωπικό lore από πίσω ή ακόμα και για να σχεδιάσουν ένα νέο subclass. Κάποια άριστα παραδείγματα αυτού είναι ο αστερισμός που δίνει χρήση Truespeech, ο αστερισμός του δημιουργού (για magic item crafting) και ο αστερισμός που δίνει επιρροή πάνω στις σκιές.\nΑξίζει να σημειωθεί ότι σε αυτό το κεφάλαιο δίνονται και 3 πολύ καλά γραμμένα backgrounds, που ξεχειλίζουν από φαντασία για να φτιάξεις ένα χαρακτήρα επηρεασμένο από τα άστρα, αλλά και ιδέες για το πως να εισάγει κάτι τέτοιο στην ιστορία του ο DM.\nΈνα κεφάλαιο αφιερωμένο στον DM. Εδώ δίνονται λόγοι γιατί οι κινήσεις των αστεριών μπορούν να επηρεάζουν τον κόσμο, καθώς και πώς τα άστρα συνδέονται με τις άλλες διαστάσεις της κοσμολογίας του D&D. Το κεφάλαιο παρουσιάζει πολύ όμορφα τις ιδέες του και εισάγει έννοιες που είναι πρωτότυπες για την 5η έκδοση, χωρίς όμως να μοιάζουν ξένες. Αναμφίβολα κάτι που γίνεται εφικτό από τον τρόπο γραφής, ίσως να είναι το πιο ενδιαφέρον κομμάτι του βιβλίου για όποιον δεν είναι παίκτης.\nΤαυτόχρονα, εισάγονται τα Κοσμικά Φαινόμενα, γεγονότα που συμβαίνουν ανάλογα με τις θέσεις ή ευθυγραμμίσεις των αστεριών. Υπάρχουν πολλά παραδείγματα, από απλά εποχιακά γεγονότα που δίνουν επιπλέον flavor στα άστρα, έως κοσμοϊστορικά συμβάντα που μπορούν να αλλάξουν τον κόσμο για πάντα. Οι επιλογές που δίνονται για τη δημιουργία φρέσκιας ιστορίας είναι αρκετές και οι κανόνες για το να φτιάξεις δικά σου τέτοια συμβάντα αναλυτικοί.\nArtwork για τις κάρτες από το βιβλίο Star Signs: Children of the Stars\nΤο τελευταίο κεφάλαιο εισάγει μία τράπουλα βασισμένη στους αστερισμούς (σαν ταρώ) και την έννοια της χαρτομαντείας. Η εισαγωγή της χαρτομαντείας γίνεται πρώτα με λίγο lore να σε βάλει στη διάθεση και μετά με απλούς και λειτουργικούς κανόνες. Οι ίδιες οι κάρτες έχουν αρκετά ασαφή νοήματα και γενικές ερμηνείες για να κάνουν τη μαντεία πιστευτή σε όποιον θέλει να την πιστέψει.\nΑλλά ας μην κοροϊδευόμαστε, το πραγματικό μαργαριτάρι εδώ είναι η ίδια η τράπουλα. Όλο το βιβλίο έχει απίστευτο artwork, αλλά η ευκαιρία να μπορείς να το τυπώσεις και να το κάνεις κάρτες απογειώνει το προϊόν. Πολύ ευχάριστη εισαγωγή και οι συμβουλές στο πως ακριβώς να κάνεις την εκτύπωση.\nΣτο σύνολό του το Star Signs: Children of the Stars είναι ένα βιβλίο γραμμένο με πάρα πολύ αγάπη. Ο Nicos Ostas έχει κάνει κάτι που μπορεί να απολαύσει ο καθένας. Σαν βιβλίο είναι δύσκολο να σε αφήσει απογοητευμένο. Για όσους αρέσουν τα άστρα, lore, για όσους ξενερώνουν με τέτοια, πολύ καλούς μηχανισμούς. Για όσους είναι DM, ιδέες για world building, για όσους είναι παίκτες, νέες επιλογές για τους χαρακτήρες τους. Για όσους φτάσανε κατά λάθος εδώ μια τράπουλα δώρο. Δεν είναι τυχαίο που στο release του έφτασε στα top selling titles του DMs guild. Ένα είναι σίγουρο, καλό θα ήταν κανείς να προσέχει από κοντά την The Eren Chronicles (συγγραφική ομάδα του Nicos Ostas) αφού υπόσχεται να δημιουργήσει φοβερά πράγματα για τον κόσμο του D&D της 5ης έκδοσης.\nΤο βιβλίο Star Signs: Children of the Stars μπορεί να το βρει κανείς για 14.95$ στο Dungeon Master’s Guild (9.99$ την ημερομηνία συγγραφής του άρθρου).\nΟ Αρθρογράφος – Γεώργιος Σφενδουράκης\nΟ Γεώργιος Σφενδουράκης έχει φάει στη μάπα 16 χρόνια DMing (έχοντας επιβιώσει dnd με εφήβους), μια κατάρα που δεν περίμενε ποτέ, όταν πήρε το βιβλίο και είπε στους φίλους του «εντάξει θα το διαβάζω αλλά δεν θα τρέχω εγώ τις ιστορίες». Κατέληξε να κάνει DM σε 4-5 γκρουπ την εβδομάδα σε DnD 3.5, 5e, pathfinder, legend of the five rings και Cthulu.\nΣτον ελεύθερό του χρόνο ασχολείται με διάβασμα βιβλίων, μοντελισμό και όλα τα «καλά» πράγματα που σου προωθεί το D&D και μπορούν να δημιουργήσουν μια μαύρη τρύπα στο πορτοφόλι σου.\nTags: content, dmsguild, Setting, supplement\nUnearthing Arcana 1 Οκτώβριος 2020 2\nΠροσπερνώντας το Unearthed Arcana: Fighter, Rogue and Wizard (καθώς όλες οι επιλογές έχουν αναθεωρηθεί ήδη στο Unearthed Arcana: Psionics Revisited) σε αυτό το άρθρο της σειράς Unearthing Arcana, θα δούμε μία από τις ωραιότερες παραδώσεις […]\nOfficial books & Supplements 1 Απρίλιος 2020 0\nThe Psion Class: Οι Δυνάμεις του Μυαλού\nPsionics. Η μαγεία του μυαλού. Όχι με την έννοια “το μυαλό μπορεί να σε ταξιδέψει” αλλά με την έννοια “Το μυαλό μου μπορεί να δείρει το δικό σου”, κυριολεκτικά. Μία δύναμη παρόμοια με την μαγεία […]


Pokemon Go: Δείτε πώς θα προστατεύσετε τα παιδιά σας από τους κινδύνους του δημοφιλούς παιχνιδιού | Infokids.gr\nΑρχική > Νέα > Pokemon Go: Δείτε πώς θα προστατεύσετε τα παιδιά σας από τους κινδύνους του δημοφιλούς παιχνιδιού\nΆρθρα Σχετικά με Νέα, Παιχνίδια – Gadgets\nΤο παιχνίδι επαυξημένης πραγματικότητας “Pokemon Go” αποτελεί την τελευταία μανία του πλανήτη μας καθώς όπου κι αν κοιτάξετε θα δείτε παιδιά, εφήβους αλλά και ανθρώπους μεγαλύτερης ηλικίας να κραδαίνουν ανά χείρας το smartphone τους και να κυνηγούν όπου σταθούν και όπου βρεθούν τις αγαπημένες φιγούρες του παιχνιδιού. Η λογική του Pokemon Go στηρίζεται στο GPS του εκάστοτε smartphone επιτρέποντας στον παίκτη να κυνηγά και να εκπαιδεύει τα Pokemon σαν να βρίσκονται όντως μπροστά του. Οι GPS αισθητήρες του κινητού εντοπίζουν την τοποθεσία στην οποία βρίσκεται ο χρήστης και χρησιμοποιώντας το Google Maps δημιουργούν ένα «πραγματικό» ταμπλό παιχνιδιού μπροστά στα μάτια του, πάντα μέσα από την οθόνη του κινητού του. Με άλλα λόγια, ο χρήστης της συσκευής μετατρέπεται σε πρωταγωνιστή του παιχνιδιού και το περιβάλλον στο οποίο κινείται, γίνεται σκηνικό του παιχνιδιού.\nΑν κρίνουμε από το γεγονός ότι στις πρώτες 7 ημέρες ήδη έχουν κατεβάσει το παιχνίδι 21 εκατομμύρια άνθρωποι βρισκόμαστε μπροστά σε ένα παιχνίδι που θα προκαλέσει τεράστια αναστάτωση. Αυτό που έχει επίσης ιδιαίτερη αξία είναι ότι ανήκει στην κατηγορία των παιχνιδιών της επαυξημένης πραγματικότητας όπου πλέον ο πραγματικός με τον εικονικό κόσμο συναντιούνται ως μέρος του παιχνιδιού. Έχουμε δηλαδή μια νέα τεράστια πρόκληση για την τεχνολογία να εντάξει τα παιχνίδια αυτά στο φυσικό περιβάλλον των ανθρώπων. Η ένταξη αυτών των παιχνιδιών στο περιβάλλον των ανθρώπων αναμφίβολα θα δημιουργήσει σοβαρά προβλήματα απόσπασης με πολλαπλούς κινδύνους για την σωματική και ψυχική υγεία των ανθρώπων. Η κύρια συμβουλή μου θα είναι καταρχήν ψυχραιμία μιας και ξεκινά μια μεγάλη περιπέτεια για όλους μας.\nΟ γονιός στην χώρα μας παραμένει από τους πιο ψηφιακά αναλφάβητους στην Ευρώπη. Η μέχρι τώρα εμπειρία μας δείχνει ότι δεν έχει καταφέρει να ασκήσει τον γονικό του ρόλο με επιτυχία γιατί δεν μπορούσε να αντιληφτεί τον εικονικό κόσμο και να καταλάβει με τι ασχολείται το παιδί του στο διαδίκτυο και γιατί του αρέσει τόσο πολύ. Τώρα όμως που ο εικονικό κόσμος εισέρχεται στον πραγματικό ο ρόλος του θα είναι εμφανώς πιο εύκολος και θέλω να ελπίζω πιο ουσιαστικός. Οι γονείς σε αυτή την γενιά των διαδικτυακών παιχνιδιών θα έχουν πλήρη εικόνα τι κάνουν τα παιδιά τους και έτσι θα μπορούν να τα προστατέψουν. Οι βασικοί κανόνες που εφαρμόζουν οι γονείς για την προστασία των παιδιών τους θα ισχύουν και για το νέο παιχνίδι. Κανόνες ασφαλής οδικής συμπεριφοράς, κανόνες που αφορούν τον χρόνο που βρίσκονται τα παιδιά εκτός σπιτιού και κανόνες προστασίας των παιδιών για αποτροπή τους σε επικίνδυνα και απομονωμένα μέρη θα πρέπει να συνεχιστούν να εφαρμόζονται με μεγαλύτερη ένταση.\nΤο θετικό του παιχνιδιού είναι ότι ουσιαστικά βγάζει τα παιδιά από την καθιστική ζωή του σπιτιού και τα αναγκάζει να περπατούν ασταμάτητα προς την αναζήτηση pokemon.Το παιχνίδι αυτό εξασφαλίζει αρκετό περπάτημα στους παίχτες. Ίσως αυτό να είναι και ένας λόγος όπου θα λειτουργήσει ανασταλτικά στη δημιουργία Pokemon Zombies μιας και η παιδική παχυσαρκία στην χώρα μας φιγουράρει στις πρώτες θέσεις στην Ευρώπη. H ατυχηματική συμπεριφορά των παικτών του συγκεκριμένου παιχνιδιού μοιάζει να είναι βέβαια μιας και η απόσπαση από το περιβάλλον θεωρείται βέβαια. Η οικονομική επιβάρυνση από την χρήση των δεδομένων του κινητού αλλά και την αγορά των εξαρτημάτων των παιχνιδιών θα πρέπει να θεωρείται δεδομένη. Με την πρόοδο του παιχνιδιού και την ένταξη των παικτών σε ομάδες μετά το 5 επίπεδο ξεκινούν οι συναντήσεις και οι μάχες-προπονήσεις σε κεντρικά σημεία της πόλης(γυμναστήρια ) με ότι αυτό συνεπάγεται ιδίως για τα παιδιά Ιδιαίτερες επικίνδυνες είναι οι συναντήσεις με αγνώστους σε απομονωμένα μέρη. Ήδη ξεκίνησαν οι απάτες. Ενώ η διάθεση του παιχνιδιού είναι δωρεάν επιτήδειοι ζητούσαν 12,99$ για να μην κλείσει η εταιρία τον λογαριασμό ι να φανταστεί ο ανθρώπινος νους . Παράλληλα με το παιχνίδι θα δημιουργούνται και διάφοροι διαγωνισμοί φωτογραφίας pokemon με τοπία με διαδηλωτές με αξιοθέατα με φυσικές καταστροφές και ότι άλλο μπορεί να φανταστεί ο ανθρώπινος νους. Ήδη στην Γερμανiα αστυνομικοί συνέλαβαν παίκτες του Pokemon κατά την διάρκεια επεισοδίων με οπαδούς της ακροδεξιάς οργάνωσης (pegida).Οι παίχτες του συγκεκριμένου παιχνιδιού συμμετείχαν σε ένα διαγωνισμό φωτογράφισης Pokemon με φόντο μέλη της ακροδεξιάς οργάνωσης .Μη γνωρίζοντας όλη την εξέλιξη του παιχνιδιού θα πρέπει να κρατάμε μια επιφύλαξη και για νέους κινδύνους κατά την εξέλιξη του παιχνιδιού.\nΤο δόλωμα Pokemon είναι σίγουρα ένας κίνδυνος που δυστυχώς θα μας απασχολήσει έντονα τις επόμενες ημέρες. Το παιχνίδι δίνει την δυνατότητα να προσελκύσουν pokemon στο μέρος που θέλει ο χρήστης και να γίνει αντιληπτό από άλλους παίχτες. Εδω είναι ευθύνη των γονέων, όπως είπα αρχικά, ώστε να μην επιτρέπουν τα παιδιά τους το «κυνήγι» Pokemon σε επικίνδυνα μέρη ακατάλληλες ώρες. Τα παιδιά πρέπει άμεσα να ενημερωθούν για τους κινδύνους του νέου παιχνιδιού. Οι γονείς στο συγκεκριμένο παιχνίδι δεν έχουν πλέον καμία δικαιολογία πλημμελούς επιμέλειας των παιδιών τους.\nPokemon Go ασφάλεια παιδιού Γραμμή Βοήθειας Ελληνικού Κέντρου Ασφαλούς Διαδικτύου διαδικτυακοί κίνδυνοι παιδί και διαδίκτυο\nΤετάρτη, 20 Ιουλίου, 2016 στην κατηγορία Νέα, Παιχνίδια – Gadgets


Με βλήματα Meteor τα ελληνικά Rafale – Week News Hagen\nΠέμπτη, 17 Σεπτεμβρίου 2020, 9:58\nΌπως σας είχαμε προαναγγείλει από τη προηγούμενη Παρασκευή η παρούσα εβδομάδα είναι κομβική για τις διαπραγματεύσεις μεταξύ της ελληνικής και της γαλλικής πλευράς.\nΣήμερα οι συζητήσεις μεταξύ της ελληνικής και της γαλλικής αντιπροσωπείας εστιάστηκαν στο ζήτημα της ανανέωσης του οπλοστασίου της ΠΑ με την ΠΑ να θέτει ευθέως το πρόγραμμα απόκτησης των βλημάτων Meteor.\nΠρος το παρόν τιμές και ποσότητα δεν έχουν καθοριστεί και θα είναι συνάρτηση του γενικότερου χρηματοδοτικού πλάνου για την απόκτηση των 18 Rafale. Η ουσία είναι πως η ΠΑ γνωστοποίησε επισήμως στην MBDA πως επιθυμεί τα βλήματα Meteor.\nΕπίσης, συζητήθηκε και η υποστήριξη του υφιστάμενου οπλοστασίου των γαλλικών όπλων της 114 Πτέρυγας Μάχης παράλληλα με την απόκτηση νέων Mica EM/ IR και NG. Αύριο συνεχίζονται οι συζητήσεις στο ΓΕΑ και την γαλλική MBDA.


«Μάικλ άσε τους Μπουλς κι έλα στους Νικς» - Η τρομερή προσφορά στον Τζόρνταν το 1996 | Έθνος\nΟ Μάικλ Τζόρνταν απέναντι στους Νικς το 1997(Ap Images)\nΑΘΛΗΤΙΣΜΟΣ 22.05.2020 13:09\nΆγνωστες ιστορίες για τον θρυλικό MJ που δεν είδατε στο Last Dance\nΤο «Last Dance» προσπάθησε να «φωτίσει» όλες τις σημαντικές στιγμές του Μάικλ Τζόρνταν σε μια συναρπαστική από όλες τις απόψεις καριέρα. Παρόλα αυτά υπάρχουν και μια σειρά από άγνωστες λεπτομέρειες που σχετίζονται με τον θρυλικό καλαθοσφαιριστή και οι οποίες έχουν το δικό τους ξεχωριστό ενδιαφέρον\nΤο έντονο ενδιαφέρον των Νικς\nΜε εξαίρεση τις δυο σεζόν που αγωνίσθηκε στους Ουάσιγκτον Ουίζαρντς ο Τζόρνταν παρέμεινε πιστός στην διάρκεια της επαγγελματικής του καριέρας στους Μπουλς. Αυτό δεν σημαίνει πως δεν υπήρχαν διάφορες κατά καιρούς «σειρήνες» που προσπαθούσαν να κερδίσουν την προσοχή του. Σύμφωνα με το «CBS Sports» το 1996 οι Νιου Γιορκ Νικς κατέθεσαν μια εντυπωσιακή προσφορά ύψος 25 εκατ. δολαρίων για ένα χρόνο!\nΤου έδιναν δηλαδή αύξηση ύψους 653% σε σχέση με τα χρήματα που έπαιρνε στους Μπουλς. Οι Νικς με βάση το salary cup δεν είχαν χώρο για τέτοιες αμοιβές. Είχαν όμως συνάψει μια σύμβαση χορηγίας με την ξενοδοχειακή πολυεθνική Sheraton, μέσω της οποίας θα προέκυπτε το μεγαλύτερο μέρος της αμοιβής του. Ο τότε κομισάριος του ΝΒΑ Ντέιβιντ Στερν είχε ενημερωθεί και είχε συμφωνήσει στην… μεθόδευση όμως το deal δεν έκλεισε.\n«Δεν φτάσαμε ποτέ πολύ κοντά όμως ήταν μια προσφορά που δεν μπορούσε να μην την σκεφτείς», είπε ο μάνατζερ του Τζόρνταν Ντέιβιντ Φολκ αρκετά χρόνια μετά. Λίγους μήνες μετά οι Μπουλς πολλαπλασίασαν τις αποδοχές του Τζόρνταν ικανοποιώντας απόλυτα το μεγάλο τους αστέρι.\nH άριστη σχέση με τον Πατ Ράιλι\nΈνας από τους αντίπαλους προπονητές με τον οποίο ο Τζόρνταν διατηρούσε πολύ καλή σχέση ήταν ο Πατ Ράιλι. Ο Air έτρεφε μεγάλο σεβασμό για τον πρώην τεχνικό των Λος Άντζελες των Χιτ και των Νικς. Ο Ράιλι λογικά έπαιξε καθοριστικό ρόλο στην απόφαση των Χιτ να αποσύρουν την φανέλα με το νούμερο «23». Ήταν η πρώτη φορά που μια ομάδα αποφάσιζε να αποσύρει φανέλα παίκτη που δεν της ανήκε! Για αυτό κι όταν ο ΛεΜπρόν έπαιξε στο Μαϊάμι αγωνίσθηκε με το νούμερο «6» ενώ όταν επέστρεψε στους Καβαλίερς και (σήμερα)στους Λέικερς επέστρεψε στο «23».\nΜετρούσε τα καλάθια ανάποδα!\nΥπάλληλος και πιο συγκεκριμένα φύλακας γηπέδου στο ΝΒΑ, ο Στιβ Σμιθ είχε εξομολογηθεί σε δημοσιογράφο πως είχε ακούσει τον Τζόρνταν να μετράει ανάποδα τα καλάθια που πετύχαινε σε προπονήσεις ξεκινώντας από το νούμερο 40! Όταν έβαζε το πρώτο τον άκουγε να λέει «38», στο επόμενο «36» και ούτω καθεξής…\nΚαι κάτι τελευταίο: Όλοι γνωρίζουν τον Μάικλ Τζόρνταν ως έναν σπουδαίο σκόρερ, λίγοι θυμούνται πως έκανε πολλά περισσότερα στην αρχή της καριέρας του στους Μπουλς. Είναι χαρακτηριστικό πως μεταξύ 11 Μαρτίου και 23 Απριλίου του 1989 ο Τζόρνταν πετύχαινε κατά μέσο όρο 30,4 πόντους, 10,7 ασίστ, 9,2ριμπάουντ ανά ματς. Ήταν η χρονιά στην οποία είχε σημειώσει 10 ντριμπλ νταμπλ σε 11 ματς!


Η κατάρα του Champions League! Το όνειρο του ΠΑΟΚ έσβησε στην Τούμπα | ΥΔΡΟΓΕΙΟΣ 106,9 FM\nΟνειρο ήταν και πάει για τον ΠΑΟΚ. Ο Δικέφαλος είχε στα χέρια του αλλά απώλεσε τη μεγάλη ευκαιρία για να φτάσει στ’ αστέρια του Champions League για πρώτη φορά στην ιστορία του. H Κρασνοντάρ όμως πέτυχε μια ανέλπιστη νίκη με 2-1 στην Τούμπα και έγινε εκείνη που εν τέλει πήρε το παρθενικό της εισιτήριο για τους χρυσοφόρους ομίλους.\nΟ ΠΑΟΚ ήταν ανώτερος για 70 λεπτά, είχε φάσεις που όμως σπατάλησε και τελικά βρέθηκε αντιμέτωπος με την… κατάρα που τον κυνηγά εδώ και χρόνια στερώντας του την παρουσία στ’ αστέρια. Ενα απίστευτο αυτογκόλ του Μιχαηλίδη (0-1) και μια στιγμιαία αδράνια αμέσως μετά την ισοφάριση (1-1) του Ελ Καντουρί, άφησε εκτός Champions League τον Δικέφαλο, που συνεχίζει στους ομίλους του Europa League.\nΑντί όμως ο Δικέφαλος να πάρει το προβάδισμα στο σκορ κάνοντας άλμα πρόκρισης, βρέθηκε με την πλάτη στον τοίχο καθώς σε μια ανύπτοπτη φάση στο 73′ έπειτα από σέντρα του Σμόλνικοφ ο Μιχαηλίδης στην προσπάθειά του να διώξει με τακουνάκι έστειλε την μπάλα στα δίχτυα του ΠΑΟΚ.\nΣτην αμέσως επόμενη φάση ωστόσο, η Κρασνοντάρ σόκαρε ξανά τον Δικέφαλο. Κι αυτή τη φορά το σοκ ήταν δίχως επιστροφή για την ομάδα του Αμπελ Φερέιρα καθώς το γκολ που πέτυχε ο Καμπελά στο 78′ που διαμόρφωσε το 1-2, έσβησε κάθε ελπίδα για τον ΠΑΟΚ καθώς πλέον χρειαζόταν ένα… τρίποντο για να προκριθεί.\nΤο θαύμα δεν έγινε και το όνειρο του Δικεφάλου, που έδωσε μια μεγάλη μάχη, έσβησε στην Τούμπα…\nΠροηγούμενο Προηγούμενο Κοροναϊός: Αυστηρή σύσταση να μην πάνε για δουλειά οι εργαζόμενοι σε Θήβα-Εύβοια\nΕπόμενο Επόμενο Περικύκλωσαν αστυνομικούς και τους έλουσαν με βενζίνη (video)


Καινοτόμα Προγράμματα | 17ο Δημοτικό Σχολείο Αγρινίου\nΣτο σχολείο μας τη σχολική χρονιά 2011-12 σχεδιάζονται και υλοποιούνται οχτώ Προγράμματα Σχολικών Δραστηριοτήτων στα πλαίσια της Ευέλικτης ζώνης.\nΠρογράμματα Πολιτιστικά, Αγωγής Υγείας, Περιβαλλοντικά. Στόχος των Εκπαιδευτικών του σχολείου μας είναι μέσω των καινοτόμων Προγραμμάτων να επιτευχθεί η βιωματική προσέγγιση, η ενθάρρυνση της μαθητικής πρωτοβουλίας, το άνοιγμα του σχολείου στην κοινωνία, η ανάπτυξη δημοκρατικού διαλόγου και η καλλιέργεια της κριτικής σκέψης. Συγκεκριμένα υλοποιούνται τα παρακάτω προγράμματα:\nΠρογράμματα Αγωγής Υγείας:\nΤάξη Β2, Παραδοσιακά γλυκά του κουταλιού της περιοχής μας, Λέφα Σπυριδούλα…ας γλυκαθούμε με γλυκά από τα χέρια των παιδιών.\nΤάξη Γ1, Υγεία και διατροφή, Μπλιασκούνη Στυλιανή και τρώμε υγειινά\nΤάξη Δ1-Γ1, Παραδοσιακά εδέσματα του τόπου μου, Λιάτσου Ευστ.- ΜπλιασκούνηΣτ.\nπαραδοσιακά εδέσματα, δ1, λιάτσου ε. from ntasouli\nΤάξη Ε2, Διατροφικές συνήθειες- Υγιεινή διατροφή, Μπίσκα Ελένη\nδιατροφικεσ συνηθειεσ, ε2, μπισκα ελ. from ntasouli\nΠεριβαλλοντικά Προγράμματα:Τάξη Γ2, Ζώα του τόπου μας υπό εξαφάνιση, Ζιώγας Χρήστος\nΤάξη Δ2: Το παραμύθι μας: «Ο γρίζος Πλανήτης», Αναστασοπούλου Ιωάννα\nΤάξη ΣΤ1-ΣΤ2: Αλέξανδρος Παπαδιαμάντης 100 χρόνια από το θάνατό του, Αργύρη\nΙωάννα- Παπαθανάση Αικατερίνη. Oι μαθητές μας διαβάζουν Παπαδιαμάντη.\nΤάξη ΣΤ: Δημιουργία ενημερωτικού Οδηγού με θέμα την Αγγλία και την πρωτεύουσά\nτης , το Λονδίνο.


01:56:01 μμ Αθήνα\nselect-a-stock ΕΥΡΩΣΥΜΒΟΥΛΟΙ Α.Ε.(ΚΟ) ΦΟΥΝΤΛΙΝΚ Α.Ε.Β.Ε. ΤΡΟΦ., ΑΝΤΙΠΡ. & ΔΙΑΝΟΜΩΝ (ΚΟ) INFORM Π. ΛΥΚΟΣ Α.Ε.(ΚΟ) ΧΑΙΔΕΜΕΝΟΣ Α.Ε.Β.Ε. (ΚΟ) ΠΕΤΡΟΣ ΠΕΤΡΟΠΟΥΛΟΣ (ΚΟ) ΝΕΩΡΙΟΝ Α.Ε. ΣΥΜΜΕΤΟΧΩΝ (ΚΟ) ΟΡΓΑΝΙΣΜΟΣ ΛΙΜΕΝΟΣ ΘΕΣ/ΚΗΣ Α.Ε. (ΚΟ) ΟΡΓΑΝΙΣΜΟΣ ΛΙΜΕΝΟΣ ΠΕΙΡΑΙΩΣ Α.Ε. (ΚΟ) CENERGY HOLDINGS S.A. (ΚΑ) Ν. ΛΕΒΕΝΤΕΡΗΣ Α.Ε. (ΚΟ) Ν. ΛΕΒΕΝΤΕΡΗΣ Α.Ε. (ΠΟ) ΜΥΤΙΛΗΝΑΙΟΣ Α.Ε. (ΚΟ) VIOHALCO SA/NV (ΚΑ) ΠΛΑΣΤΙΚΑ ΘΡΑΚΗΣ ΕΤΑΙΡΕΙΑ ΣΥΜΜΕΤΟΧΩΝ Α.Ε.Ε. (ΚΟ) ΠΛΑΣΤΙΚΑ ΚΡΗΤΗΣ Α.Β.Ε.Ε. (ΚΟ) ΔΑΙΟΣ ΠΛΑΣΤΙΚΑ ΑΒΕΕ (ΚΟ) ΒΙΣ Α.Ε. (ΚΟ) FLEXOPACK Α.Ε.Β.Ε.Π. (ΚΟ) Ε. ΠΑΙΡΗΣ Α.Β.Ε.Ε ΠΛΑΣΤΙΚΩΝ (ΚΟ) PAPERPACK Α.Β.Ε.Ε. (ΚΟ) ΚΑΡΑΤΖΗ Α.Ε. (ΚΟ) UNIBIOS Α.Ε. ΣΥΜΜΕΤΟΧΩΝ (ΚΟ) FRIGOGLASS Α.Β.Ε.Ε. (KO) ΝΤΟΠΛΕΡ Α.Β.Ε.Ε. (ΚΟ) ΕΛΤΡΑΚ Α.Ε. (ΚΟ) ΙΝΤΕΡΓΟΥΝΤ-ΞΥΛΕΜΠΟΡΙΑ Α.Τ.Ε.Ν.Ε. (ΚΟ) ΙΝΤΕΡΓΟΥΝΤ-ΞΥΛΕΜΠΟΡΙΑ Α.Τ.Ε.Ν.Ε. (ΠΟ) ΓΕΝ. ΕΜΠΟΡΙΟΥ & ΒΙΟΜΗΧΑΝΙΑΣ (ΚΟ) ΙΝΤΕΡΤΕΚ Α.Ε. ΔΙΕΘΝΕΙΣ ΤΕΧΝ/ΓΙΕΣ (ΚΟ) ΝΤΙΟΝΙΚ Α.Ε.Β.Ε. (ΚΟ) ΒΟΓΙΑΤΖΟΓΛΟΥ SYSTEMS Α.Ε. (ΚΟ) ΕΛΤΟΝ ΔΙΕΘΝΟΥΣ ΕΜΠΟΡΙΟΥ Α.Ε.Β.Ε.ΚΟ)\nΗμερομηνία τελευταίας διαπραγμάτευσης / Κλείσιμο 20 Σεπ 2019 / 4,8\nΧρηματιστηριακή αξία μετοχής 289.670.400 (20 Σεπ 2019)\nΜεταβολή έτους % 29,73\nΜεταβολή τριμήνου % -2,04\nΜεταβολή μήνα % 2,67\nΜεταβολή εβδομάδας % 3,00


Ιδιαίτερα αποδοτική η εθελούσια έξοδος από τη ΔΕΗ, δηλώνει ο Κωστής Χατζηδάκης [video] | Hellasjournal.com\nΔΕΗΚωστής ΧατζηδάκηςΑΝΤ1ΜΙχάλης ΧρυσοχοίδηςΓιώργος Κουμουτσάκοςεθελουσία έξοδοςυπουργός Περιβάλλοντος\nΙδιαίτερα αποδοτική η εθελούσια έξοδος από τη ΔΕΗ, δηλώνει ο Κωστής Χατζηδάκης [video]\nΔιατηρείται μέχρι και Σεπτέμβρη η έκπτωση 8% για οικιακή κατανάλωση 2000KWh και άνω\nΓια «τεράστιο ζήτημα που ξεπερνά τα σύνορα της Ελλάδας και τις δυνατότητες της Ευρώπης», έκανε λόγο ο Κωστής Χατζηδάκης ερωτηθείς σχετικά με το προσφυγικό –μεταναστευτικό ζήτημα σε δηλώσεις που έκανε στην εκπομπή «Καλημέρα Ελλάδα».\nΟ Υπουργός Περιβάλλοντος τόνισε ότι σα χώρα «πρέπει να αποφύγουμε δύο άκρα. Το ένα θα ήταν να λειτουργήσουμε ως οι ρεσεψιονίστ της Ευρώπης, το άλλο θα ήταν να γίνουμε ρατσιστές. Δεν είναι η παράδοση των Ελλήνων».\nΣχετικά με την κυβερνητική πολιτική τόνισε ότι, «είμαστε σε επαφή με τους αρμόδιους στην Ευρωπαϊκή Ένωση, γίνεται κάθε προσπάθεια για αυστηρότητα και ανθρωπιά» και εξέφρασε τη βεβαιότητα ότι και ο «Μιχάλης Χρυσοχοΐδης έχει τη διαχειριστική επάρκεια να χειριστεί το θέμα και ο Γιώργος Κουμουτσάκος μπορεί να το χειριστεί εξωτερικά».\n«Δεν είμαστε υπερδύναμη, δείτε τι γίνεται στις ΗΠΑ. Δε θα είμαστε εμείς που θα σηκώσουμε τα βάρη που πρέπει να σηκώσουν άλλοι», κατέληξε σχετικά με το θέμα.\nΣτα των αρμοδιοτήτων του και αναφερόμενος στην άρση της μονιμότητας που προτάθηκε για τους νέους υπαλλήλους της ΔΕΗ, σημείωσε ότι η ενέργεια γίνεται προς την κατεύθυνση, για «δίκαιη πολιτική, ώστε να μη σηκώσουν οι πολίτες άλλα βάρη».\nΑναφερόμενος στα μέτρα που παίρνει το υπουργείο για τη διάσωση της ΔΕΗ, ο Υπουργός Περιβάλλοντας μίλησε για τη μείωση του κόστους για το προσωπικό, αλλά και την απολιγνιτοποίηση.\n«Περιορίζεται δραστικά ο αριθμός των υπαλλήλων, που θα οδηγήσει σε δραστικό περιορισμό του κόστους εργασίας και παράλληλα την κατάργηση της μονιμότητας των νέων υπαλλήλων», ανέφερε σχετικά.\nΕπιπροσθέτως, η έκπτωση 75% που είχαν υπάλληλοι και εργαζόμενοι στη ΔΕΗ, τόσο στο ρεύμα όσο και στις υπόλοιπες υπηρεσίες, καταργείται πλήρως στις υπηρεσίες Κοινής Ωφελείας και η έκπτωση στο ρεύμα περιορίζεται στο 30%.\n«Από αυτό εξοικονομούμε 30-35 εκατομμύρια το χρόνο», εκτίμησε ο Κωστής Χατζηδάκης, που σχολίασε ότι, «την ώρα που καλούνται όλοι να βάλουν πλάτη για τα της ΔΕΗ, δεν μπορούν να μη βάλουν οι υπάλληλοί της».\nΣυμπλήρωσε δε ότι, «θα είναι ιδιαίτερα αποδοτικό το μέτρο της εθελούσιας εξόδου», το οποίο ξεκαθάρισε πως «δε θα επιβαρύνει καθόλου τα Ταμεία», ενώ «θα αποπληρωθεί μέσα σε δύο χρόνια».\nΣχετικά με την τιμή πώλησης του ρεύματος από τη ΔΕΗ προς τους ανταγωνιστές της, είπε ότι έρχεται κυρωτικό νομοσχέδιο στη Βουλή για την αύξηση της τιμής του, που μέχρι τώρα ήταν κάτω του κόστους παραγωγής.\n«Προσπαθούμε να βρούμε ισορροπίες για τους ‘κακοπληρωτές’», είπε, καταλήγοντας πως «είμαστε υπέρ του κοινωνικού τιμολογίου».


Mario Vagman: Η συντηρητική γεωγραφία της πόλης\nΗ συντηρητική γεωγραφία της πόλης\nΟ Ναυπλιώτης κουράζεται εύκολα. Βαριέται.\nΔεν φταίει αυτός. Φταίει το μέρος που ζει. Αυτό το προκαλεί. Η γεωγραφία όλων των άψυχων πραγμάτων που τον περικυκλώνουν. Τα άψυχα πράγματα είναι γύρω του αντιφατικά. Διογκώνουν το χρόνο των γεγονότων. Ακόμα καλύτερα σχεδόν τον παγώνουν.\nΜέσα σε αυτό το χρονικό σαλιγκάριασμα, μέσα σε αυτό το pause, τα πάντα μεγενθύνονται εντός του αναπλιώτικου εγκεφάλου. Οι βόλτες, οι καφέδες, τα καλοκαίρια, οι χειμώνες, τα στέκια, οι καυγάδες, τα γλέντια, οι ψίθυροι, οι συνήθειες, τα κουτσομπολιά, τα πάντα. Έτσι αυτά τα πάντα, όσα συμβαίνουν ή όσο μπορούν να συμβούν, έτσι μεγενθυμένα που μοιάζουν, χορταίνονται γρήγορα.\nΜπορεί αργότερα, κάποια από όλα αυτά, στο μυαλό του καθένα, να γίνονται θρύλοι, μύθοι, απίστευτες ιστορίες να ζηλεύεις που δεν έζησες ή δεν άκουσες. Δεν παύουν όμως να ανήκουν στο παρελθόν, πεταμένα σε μια άκρη της ιστορίας και δε γίνεται να επιστρέψουν.\nΌλα γίνονται μικρές ιστορίες για να μη βαριέσαι, όταν βαριέσαι.\nΠοιά είναι όμως αυτή η ύπουλη γεωγραφία που παγώνει το χρόνο και το χώρο; Ποιά είναι αυτή η αόρατη γυάλα γύρω μας; Τα δικά μας τείχη που μας κάνουν την κάθε τωρινή ζωή γρήγορα βαρετή;\nΚαταρχήν είναι το λιμάνι της πόλης. Ακούς λιμάνι και ανοίγει η καρδιά σου. Φαντάζεσαι πλοία, ναυτικούς, τουρίστες, κίνηση, θόρυβο, εμπόρους και φωνές. Αλλά το δικό μας λιμάνι είναι κυρίως χώρος στάθμευσης αυτοκινήτων. Αδρανοποιημένο. Ας πούμε άχρηστο. Και όποιον άνθρωπο και να ρωτήσεις στο πλανήτη γη για ένα λιμάνι αδρανοποιημένο, θα σου απαντήσει ποιητικά και εύστοχα πως αυτό το λιμάνι που λες, μάλλον έχει αφημένους πολλούς ξέμπαρκους και ξεχασμένους που θα περιμένουν μάταια και για χρόνο πολύ κάποιο επόμενο φανταστικό δρομολόγιο πλοίου. Πίσω από ένα άχρηστο λιμάνι, ζουν μόνο ναυαγοί.\nΕπίσης είναι και η θάλασσα. Μεγάλη θάλασσα. Η μισή και βάλε περίμετρος της πόλης βρέχεται από θάλασσα. Αφού οι Ναυπλιώτες στις μεγάλες τους τοπικιστικές επάρσεις καυχιούνται πως ζούνε σε νησί. Σχεδόν σε νησί, το διορθώνουν αργότερα. Η θάλασσα προσφέρει όμορφους περιπάτους, βολταδούρες, αγνάντεμα και ταξίδεμα του νου. Ιδανική για φευγάτους τύπους όπως οι νησιώτες. Οι Ζακυνθινοί ή οι Κερκυραίοι καλύτερα, που μοιάζουν λίγο και οι πόλεις μας. Η δική μας θάλασσα όμως είναι κλειστή. Όλο βουνά που θα έλεγε κι ο ποιητής. Θέλεις να ξεφύγεις αλλά δεν μπορείς. Θάλασσα έχεις, ορίζοντα δεν έχεις.\nΑκολουθεί η πέτρα. Ο τόπος είναι γεμάτος πέτρα. Υλικό όμορφο πολύ αλλά σκληρό, παλιό και πρωτόγονο. Ενίοτε βρεγμένο ή χορταριασμένο. Υλικό δυσκολοταξίδευτο, ακούνητο και αναλλοίωτο.\nΚαι τέλος, το θηρίο. Το ένα και μοναδικό Παλαμήδι. Να έχεις απο τη μία τη κλειστή θάλασσα χωρίς λιμάνι, να έχεις πάνω σου και μέσα σου ριζωμένη τη χορταριασμένη πέτρα και πίσω ακριβώς από κάθε σου κίνηση, πίσω απο κάθε σημείο της πόλης, να στέκει και να σε πλακώνει και η βαριά σκιά του κάστρου . Του μεσαιωνικού σου επιτηρητή.\nΚι έτσι το τώρα ζητιανεύει λίγη πίκρα απ' το χτες.


Ορέστης Τσανγκ: Μου ζητούσαν να λέω κακά πράγματα για τον Αγγελόπουλο!\nΟ Ορέστης Τσανγκ σε εκδήλωση στην Θεσσαλονίκη που βρέθηκε έκανε μία απίστευτη αποκάλυψη!\nΟ πρώην "Μαχητής" του survivor είπε πως οι Μαχητές τον παρότρυναν να λέει άσχημα λόγια για τον Γιώργο Αγγελόπουλο, προκειμένου να τον βγάλουν υποψήφιο οι "Διάσημοι" και να τον διώξουν.\n«Έχοντας κερδίσει τέσσερις συνεχόμενες ασυλίες ήμουν για ένα μήνα και χωρίς να καν μπω στη διαδικασία της ψηφοφορίας. Οπότε νομίζω ότι μόνο και μόνο γι αυτή την απόφαση αρκετοί συμπαίκτες μου ήθελαν να με ψηφίσουν γιατί έλεγα την πραγματικότητα, ότι αυτός είναι ένας δυνατός παίκτης. Και θα σας πω και κάτι που δεν το έχω πει, θα το ακούσετε εδώ τώρα, οι συμπαίκτες μου είπαν να λέω κακά πράγματα για τον Γιώργο Αγγελόπουλο διότι έτσι θα μπορούν οι διάσημοι να τον διώξουν και το κοινό αφού ακούει ότι “αυτός είναι έτσι, αυτός είναι αλλιώς” ας φύγει αυτός από το παιχνίδι. Αντί να βλέπουμε πώς μπορούμε να βελτιώσουμε τον εαυτό μας, πως μπορούμε εμείς να γίνουμε καλύτεροι, να ξεπεράσουμε τον εαυτό μας και μετά να ξεπεράσουμε και τον αντίπαλο, λέμε πώς μπορούμε να διώξουμε αυτόν τον δυνατό παίκτη», είπε χαρακτηριστικά, σύμφωνα με το gossip-tv.gr.


Τα "λάθη" στη διατροφή των παιδιών - Flashnews.gr\nΤα "λάθη" στη διατροφή των παιδιών\nΟι γονείς διαβάζουν, ενημερώνονται και προσπαθούν να δώσουν στα παιδάκια τους τις βάσεις για την ανάπτυξη μιας σωστής διατροφικής συμπεριφοράς.\nΚάποιες φορές όμως μπορεί να επηρεάσουν με λάθος τρόπο τη στάση των παιδιών τους απέναντι στο φαγητό. Οι ειδικοί αναφέρουν ότι δεν πρέπει να ενθαρρύνουμε το παιδί να «καθαρίζει» το πιάτο του. Τα υγιή παιδιά, όπως αναφέρουν τρώνε όταν πεινάνε και σταματάνε όταν χορταίνουν.\nΤα παιδιά ακολουθούνε τα δικά τους εσωτερικά μηνύματα για το πόσο θα φάνε και εμείς δεν πρέπει να τα αναγκάζουμε να τρώνε πέρα από το σημείο κορεσμού. Ο δρόμος επίσης της «εξαγοράς» δεν είναι σωστός.\nΜε το να πείσουμε το παιδί ότι αν φάει όσπρια ή λαχανικά θα του δώσουμε ένα γλυκό το μαθαίνουμε ότι αυτά αποτελούν υποχρέωση, ενώ το γλύκισμα βραβείο. Λάθος τακτική είναι όμως και η ολοκληρωτική απαγόρευση της κατανάλωσης γλυκών.\nΣτην περίπτωση αυτή, όπως δείχνουν οι μελέτες αυξάνεται η επιθυμία τους για αυτά κι είναι πολύ πιθανόν να τα καταναλώσουν χωρίς μέτρο όταν τα βρουν μπροστά τους. Ατόπημα ακόμη των γονιών είναι και η συνεχής προσφορά φαγητού στα παιδιά την ώρα του διαβάσματος ή του παιχνιδιού για να έχουν ενέργεια, καθώς και η υπερβολική κατανάλωση υγρών θερμίδων.\nΜάλιστα μια έρευνα που δημοσιεύθηκε το 2008 στο Pediatrics αναφέρει ότι σήμερα τα παιδιά λαμβάνουν το 10-15% της ημερήσιας ενεργειακής τους πρόσληψης από ροφήματα που περιέχουν ζάχαρη (αναψυκτικά, ενεργειακά ροφήματα και φρουτοποτά).\nΤα περισσότερα από αυτά τα ποτά μας δίνουν άδειες θερμίδες χωρίς να μας προσφέρουν άλλα πολύτιμα θρεπτικά συστατικά.\nΠέμπτη, 21 Απριλίου 2011, 12:37


Διαβάστε παρακάτω την ανακοίνωση του Ελληνικού Φόρουμ Μεταναστών, με αφορμή την Παγκόσμια Ημέρα Μετανάστη, 18 Δεκεμβρίου 2019:\nΓιατί χρειάζονται την συνεχόμενη "νόμιμη" διαμονή;\n24.882 κατέχουν άδεια διαμονής για εξαιρετικούς λόγους. Μέρος εξ αυτών, υποχρεώθηκαν να αιτηθούν για τέτοιου τύπου άδεια, λόγω π.χ. έλλειψης απαραίτητου αριθμού ενσήμων ή δεν κατάφεραν να συγκεντρώσουν τα απαιτούμενα δικαιολογητικά εγκαίρως κ.λπ., γεγονός που τους "επιστρέφει στο μηδέν", σε ό,τι αφορά την συνεχόμενη διαμονή τους στην χώρα.\nΔεύτερη Γενιά - Ιθαγένεια\nΆνθρωποι που βρίσκονται στην Ελλάδα 30 - 40 χρόνια, συνεχίζουν να μένουν στην χώρα με προσωρινές άδειες διαμονής, άδειες που απαιτούν ανανέωση κάθε 3-5 χρόνια. Θεωρητικά, ναι μεν έχουν το δικαίωμα αυτοί οι άνθρωποι να αιτηθούν την επί μακρόν διαμένοντος άδεια, αλλά πρακτικά δεν μπορούν καν να αιτηθούν για κάτι τέτοιο, λόγω της πολυπλοκότητας της νομοθεσίας και της έλλειψης σχεδιασμού ενιαίου νομοθετικού πλαισίου άπαξ.\nΛόγω αυτής της γενικότερης κατάστασης και της έλλειψης στρατηγικού σχεδιασμού, αλλά και ορθής ενημέρωσης των πολιτών, ο ρατσιστικός λόγος και η ξενοφοβία στην ελληνική κοινωνία επικρατούν. Επιπλέον, η διαχείριση του προσφυγικού γίνεται ακόμα πιο δύσκολη. Οι πρόσφυγες παραμένουν εγκλωβισμένοι σε "κέντρα κράτησης" για να βγουν μόνο όσοι θα φύγουν από τη χώρα, και οι μετανάστες εγκλωβίζονται σε ένα καθεστώς "προσωρινότητας" μέσα στη χώρα, για σχεδόν μια ζωή!\nΜια αποτελεσματική αντιμετώπιση αυτής της κατάστασης είναι η χάραξη μιας πολιτικής ένταξης, ο σχεδιασμός και η υλοποίηση μιας ουσιαστικής μεταναστευτικής πολιτικής και όχι το "μπάλωμα" με επιμέρους μέτρα.\nΔιαβάστε περισσότερα για την εκδήλωση - συζήτηση "Μεταναστευτικό: πρόβλημα διαχείρισης ή απουσίας σχεδίου ένταξης;" που θα πραγματοποιηθεί ανήμερα την Παγκόσμια Ημέρα Μεταναστών, Τετάρτη 18 Δεκεμβρίου 2019, στο Πνευματικό Κέντρο Αθηνών, στα πλαίσια του INTEGRA Fest 2019.\nΚοινή ανακοίνωση 30 οργανώσεων για το κλείσιμο του Ελαιώνα\nγια την Παγκόσμια Ημέρα κατά του Ρατσισμού 2022\nΕσύ δικαιούσαι να φας; Κοινή ανακοίνωση\nΣυνέντευξη Τύπου Εμβόλια για Όλους\nΚοινή ανακοίνωση - για την διαρροή ονομάτων παιδιών\nΠρόσκληση σε Συνέντευξη Τύπου Εμβόλια για Όλους\nΕμβόλια για Όλους - Vaccines for All


Ερώτηση με θέμα: «Εκκρεμείς αιτήσεις συνταξιοδότησης». – ΣΑΒΒΑΣ ΑΝΑΣΤΑΣΙΑΔΗΣ\nΚοινοβουλευτικό Έργο > Ερωτήσεις > Ερώτηση με θέμα: «Εκκρεμείς αιτήσεις συνταξιοδότησης».\nΑγανάκτηση και σύγχυση επικρατεί μεταξύ των δικαιούχων σε σύνταξη σχετικά με το χρόνο που θα λάβουν τη σύνταξή τους, καθώς αισθάνονται ότι η κυβέρνηση τους εξαπατά κατ εξακολούθηση, καθώς λέει ψέματα και έχει αποτύχει σε όλα τα χρονοδιαγράμματα που η ίδια έθεσε. Την ίδια στιγμή υπάρχουν καταγγελίες για υπέρμετρη καθυστέρηση που υπερβαίνει και τα τρία και τέσσερα έτη, ενώ ταυτόχρονα χιλιάδες άλλοι συνταξιούχοι λαμβάνουν μόνο την προσωρινή σύνταξη. Από τα στοιχεία του ΗΛΙΟΣ επιβεβαιώνεται σημαντική επιβράδυνση του ρυθμού έκδοσης οριστικών συντάξεων για τα πρώην ταμεία του Δημοσίου, ΟΑΕΕ, ΕΤΑΑ καθώς και το ΕΤΕΑΕΠ. Ενδεικτικά αναφέρουμε ότι στις συντάξεις Δημοσίου το 2014 ο μέσος ρυθμός έκδοσης οριστικής σύνταξης ήταν περίπου 2.500 αιτήσεις το μήνα. Τους εννιά πρώτους μήνες του 2018 που έχουμε στοιχεία, ο ρυθμός έπεσε στις 868 αιτήσεις μηνιαίως. Αντίστοιχη πτώση έχουμε και σε όλα τα υπόλοιπα ταμεία πλην του ΙΚΑ.\nΕπειδή η κυβέρνηση εσκεμμένα δίνει μια εντύπωση εύρυθμης λειτουργίας του ΕΦΚΑ, όταν επικρατεί κατάσταση πλήρους απορρύθμισης.\nΕπειδή το Υπουργείο εφαρμόζει μεθόδους τεχνητής απόκρυψης του πραγματικού ύψους των εκκρεμών αιτήσεων, καθώς δεν προσμετρά εκείνες τις αιτήσεις που μπαίνουν στο αρχείο λόγω μη συμπλήρωσης φακέλου, με συνέπεια οι καταγγελίες για επιβράδυνση έκδοσης των συντάξεων να πληθαίνουν, ενώ να μην υπάρχει και καταγραφή του συνολικού αριθμού των εκκρεμών αιτήσεων.\nΓια τους λόγους αυτούς, ερωτάται η κ. Υπουργός:\nΠόσοι είναι σήμερα οι ασφαλισμένοι οι οποίοι λαμβάνουν προσωρινή σύνταξη από τον ΕΦΚΑ, συνολικά, ανά πρώην ταμείο και ανά κατηγορία (γήρατος, θανάτου, αναπηρικές); Για πόσο χρόνο αυτοί λαμβάνουν ήδη προσωρινή σύνταξη;\nΠόσες είναι σήμερα οι εκκρεμείς συντάξεις συνταξιοδότησης (για τις οποίες δεν έχει χορηγηθεί προσωρινή σύνταξη), συνολικά σε ΕΦΚΑ, ΕΤΕΑΕΠ, ανά πρώην ταμείο και ανά κατηγορία σύνταξης; Ποιο είναι το συνολικό ποσό που αυτές αφορούν; Ποιος ο μέσος χρόνος αναμονής για αυτές τις συντάξεις που εκκρεμούν σήμερα; Πόσα είναι τα εκκρεμή εφάπαξ;\nΠόσος είναι ο μέσος χρόνος έκδοσης οριστικής σύνταξης σήμερα από τον ΕΦΚΑ, συνολικά, ανά πρώην ταμείο και ανά κατηγορία σύνταξης; Πόσος είναι ο μέσος χρόνος έκδοσης επικουρικής σύνταξης και εφάπαξ από το ΕΤΕΑΕΠ (με και χωρίς να υπολογιστεί ο χρόνος έκδοσης οριστικής απόφασης κύριας σύνταξης);\nΠόσες είναι οι συντάξεις οι οποίες έχουν τεθεί στο αρχείο λόγω μη συμπλήρωσης του φακέλου; Πώς θα διαχειριστεί η κυβέρνηση αυτές τις εκκρεμότητες;\nΠοιες είναι ακόμα οι εκκρεμότητες στον ΕΦΚΑ και του ΕΤΕΑΕΠ σε σχέση με πληροφοριακά συστήματα, εγκυκλίους και βάσεις δεδομένων που τον εμποδίζουν να εκδώσει συντάξεις;\nΈχει η Κυβέρνηση την πρόθεση να επαναφέρει και να αξιοποιήσει το σύστημα ΑΤΛΑΣ; Με ποιο χρνοδιάγραμμα;\nΜεγαλειώδης η εκδήλωση του Σάββα Αναστασιάδη για τη «νέα ΚΑΠ»


Λήψη Νέος Mac 3D λογισμικό μοντελοποίησης ::: σελίδα 5\nXenon 2 Jan 15\nΝέος 3D λογισμικό μοντελοποίησης για Mac\nμείγμα χρωμάτων και εικόνων έπεσε πάνω στο μπλέντερ. IBlendit είναι μια δημιουργική ερμηνεία του συνδυασμού της προσομοίωσης και απεικόνισης της ανάμιξης χρωμάτων, και μπορεί παρεμπιπτόντως να είναι ένα πραγματικά χρήσιμο εργαλείο στο οπλοστάσιο της...\n3 Jan 15 σε γραφικό λογισμικό σχεδιασμού, 3D λογισμικό μοντελοποίησης\nMicrospot 3D Toolbox 4.0.3\nΑγορά Το κουτί στη συνέχεια προσθέστε τα εργαλεία που χρειάζεστε! Microspot έχουν εισαγάγει ένα νέο προϊόν και μια μοναδική ιδέα για ένα πρόγραμμα 3D. Αυτή η νέα εφαρμογή κάνει χρήση του γεγονότος ότι τα προϊόντα 3D Microspot που αποτελείται από ένα μικρό...\nSWF 'n Slide είναι ένα εξαιρετικά εύκολο πρόγραμμα για να λάβει οποιαδήποτε ψηφιακές εικόνες και μουσική, και να δημιουργήσει εκπληκτική προβολές διαφανειών μέσα σε λίγα λεπτά για να μοιραστείτε με την οικογένεια και τους φίλους. Λειτουργεί με όλες...\nShellyLib είναι μια μικρή βιβλιοθήκη για να δημιουργήσετε σχήματα και υφές από κοχύλια και τα σαλιγκάρια. Το Εργαστήριο της Shell είναι πραγματική διασκέδαση για να παίξει με. Απλώς σύρετε μερικά ρυθμιστικά και δείτε τις αλλαγές σας να έχει άμεση ισχύ σε...\nSWF, Lock & Load είναι ένα εξαιρετικά εύκολο πρόγραμμα για να δημιουργήσει προφόρτισης Flash για τα νέα και υπάρχοντα αρχεία Flash σας. Επιλέξτε από πάνω από 100 γραφικά πρότυπα preloader. Δημιουργία "Smart προφόρτισης", το οποίο θα προσπαθήσει να...\nGordon απλοποιεί και επιταχύνει την ανάπτυξη του Flash και βελτιστοποιεί Shockwave Flash (SWF) αρχεία. Με Γκόρντον μπορείτε να συμπιέσετε, να ξεκλειδώσετε και να επεξεργαστείτε τις ταινίες Shockwave Flash χωρίς να έχει πρόσβαση στο αρχικό αρχείο .fla....\nGroBoto δημιουργεί πολύπλοκα, δυναμικά, λυρικές φόρμες και κινούμενα σχέδια με ευκολία. Συνδυάζει καλλιτεχνικής έκφρασης με διαδραστική εξερεύνηση της ένα άπειρο σύμπαν του 3D μορφή και κίνηση. Όποιος διαθέτει γρήγορες, υγρό απεικόνισης 3D animation και...\nScreenography είναι ένα εξαιρετικά εύκολο πρόγραμμα για να συλλάβει οθόνη σας σε διάφορες εικόνα, ταινία και μορφές Flash. Πολύ χρήσιμο για τη δημιουργία tutorials, εκπαιδευτικά βίντεο / CD και διαδηλώσεις. Screenography είναι επίσης διαθέσιμο σε μια...\nConoA 3D Layer έχει προστεθεί στο ConoA Superpak. ConoA 3D Layer σας επιτρέπει να δημιουργήσετε ένα τρισδιάστατο στρώμα με εμφανή «πάχος», που μπορεί να καμφθεί, στρεβλή, και πρότυπο. 3D στρώμα σας διαμορφώνεται και κινούμενα σχέδια με αποχρώσεις του γκρι...\npixels 3D παρέχει συμβατότητα κοπή άκρη και επαγγελματικά αποτελέσματα για Mac 3D ενθουσιώδες, σε μια εξαιρετικά προσιτή τιμή. Pixels 3D προσφέρει ένα χαρακτηριστικό που με καινοτομίες που είναι σίγουρο ότι θα εκπλήξει ακόμα και τον πιο έμπειρο 3D /...


Έχει χάσει την όρεξη για φαγητό; - HappyParenting.gr\nΈχει χάσει την όρεξη για φαγητό;\nΚυριακή, 26 Απριλίου 2015 23:48\tΝΗΠΙΟ\t- ΔΙΑΤΡΟΦΗ\nΤο νήπιο μπορεί να βιώσει προσωρινά απώλεια όρεξης για το φαγητό για διάφορους λόγους, αλλά σπάνια αποτελεί πρόβλημα\nΠροφανώς θα σας φαίνεται παράξενο έως και ανησυχητικό αν το μικρό σας, που μέχρι πρότινος απολάμβανε το φαγητό, πλέον δεν δείχνει κανένα ενδιαφέρον για το περιεχόμενο του πιάτου του. Είναι φυσιολογικό για να ένα νήπιο να χάνει την όρεξή του για το φαγητό; Πότε συμβαίνει αυτό και πότε αποτελεί πραγματικά πρόβλημα;\nΤο φαγητό δεν βρίσκεται στις προτεραιότητες ενός νηπίου γιατί πολύ απλά έχει να ασχοληθεί με πολλά άλλα ενδιαφέροντα πράγματα, όπως να παίξει με τα παιχνίδια του, να ζωγραφίσει ή να εξερευνήσει τον κόσμο γύρω του.\nΕπίσης, καθώς αρχίζει να είναι πιο ανεξάρτητο και να εκφράζει τα θέλω του, γίνεται πιο εκλεκτικό και στο θέμα του φαγητού, καθώς δεν του αρέσει πια να του λένε οι άλλοι τι να κάνει!\nΤους πρώτους 12 μήνες της ζωής του ο ρυθμός ανάπτυξης που βιώνει είναι ραγδαίος, επομένως μετά τα πρώτα του γενέθλια οι ρυθμοί πέφτουν αρκετά. Είναι πιθανόν να χρειάζεται λιγότερη ποσότητα φαγητού, που ωστόσο θα είναι αρκετή για να καλύψει τις ανάγκες του.\nΑν το μικρό σας περνάει από το στάδιο της αδιαφορίας για το φαγητό, μην το πιέζετε να φάει. Είναι προτιμότερο να ακολουθήσετε τη δική του όρεξη, παρέχοντας υγιεινά snacks διάφορες ώρες της ημέρας.\nΣπάνια η προσωρινή απώλεια όρεξης για το φαγητό, μετατρέπεται σε πρόβλημα. Επαγρυπνάτε, ωστόσο, για συμπτώματα όπως σημαντική απώλεια βάρους, στομαχόπονο ή κάποιο άλλο πόνο, εμετούς, διάρροιες ή αίμα στα κόπρανα, πυρετό, βήχα κοκ.


Αποκλείστηκαν οι Κύπριες σπρίντερ, η Παπαϊωάννου 35η και η Αρτυματά 39η - CYPRUS SPORTS NEWS\nΑποκλείστηκαν οι Κύπριες σπρίντερ, η Παπαϊωάννου 35η και η Αρτυματά 39η\nΕκτός συνέχειας στο αγώνισμα έμειναν και οι δύο Κύπριες σπρίντερ. Με χρόνο 23.10 η Ραμόνα Παπαϊωάννου τερμάτισε στην 35η θέση του κόσμου, ενώ η Ελένη Αρτυματά έκανε χρόνο 23.27 που την κατέταξε στην 39η θέση σε σύνολο 72 αθλητριών.\nΌπως μεταδίδει ο απεσταλμένος της Ένωσης Αθλητικογράφων Κύπρου Ηρόδοτος Μιλτιάδους, και οι δύο αθλήτριες είναι απογοητευμένες για την εξέλιξη των προκριματικών, αφού οι γρήγοροι χρόνοι της ημέρας στα 200μ. δεν επέτρεψαν σε διεκδίκηση πρόκρισης στα ημιτελικά. Και αν για\nτην Παπαϊωάννου υπάρχει ικανοποίηση, αφού ξεπέρασε τον εαυτό της, κάνοντας ατομική επίδοση, η Αρτυματά ήταν ιδιαίτερα απογοητευμένη μετά την κούρσα, αφού η ίδια περίμενε να κάνει σαφώς καλύτερο χρόνο.\nΠρώτη έτρεξε, στην 6η προκριματική σειρά, η Ραμόνα, η οποία έτσι έφτασε κοντά μας πρώτη στη μικτή ζώνη: «Εντάξει, έκανα ατομικό ρεκόρ. Σε ένα βαθμό ναι, είμαι ικανοποιημένη. Το πάλεψα όσο μπορούσα. Ήταν πολύ ψηλό το επίπεδο, το περίμενα ότι θα ήταν τόσο ψηλό. Πλέον, θέλω να σταματήσω να μαζεύω απλά εμπειρίες», μας είπε η σπρίντερ του Αντώνη Γιαννουλάκη, η οποία αναφέρθηκε και στη συμμετοχή της στα 100μ.\n«Είμαι απογοητευμένη από τα 100 μέτρα. Ήταν σαν να μου έκλεισαν τα φώτα τη στιγμή που πάτησα στο βατήρα. Το 23.10 που έκανα σήμερα δεν έχει καμία σχέση με το 11.61 που έτρεξα στο 100άρι».\nΠαρακολουθήσαμε στη μικτή ζώνη από την τηλεόραση μαζί με τη Ραμόνα την 8η προκριματική σειρά όπου συμμετείχε η Ελένη Αρτυματά. Η Παπαϊωάννου έζησε έντονα την κούρσα της συναθλήτριας της. Μερικά λεπτά ήρθε κοντά μας η σπρίντερ από το Παραλίμνι. «Δεν είμαι ευχαριστημένη (σ.σ. με το 23.27). Είμαι απογοητευμένη», μας έλεγε, τη στιγμή που αφαιρούσε τις ταινίες από τα πόδια της.\n«Θεωρώ ότι μπορούσα καλύτερα, ήρθα εδώ για να κάνω ένα καλό χρόνο», συμπλήρωσε η εμφανώς στεναχωρημένη Αρτυματά.


Αριστείδης Αναστ. Μπίμπας : Τοποθέτησή μου για την απένταξη των αγροκτηνοτρόφων από την εξισωτική - Παραπολιτικά Αργολίδα\nHome » ΑΠΟΨΕΙΣ » ΑΡΙΣΤΕΙΔΗΣ ΜΠΙΜΠΑΣ » Αριστείδης Αναστ. Μπίμπας : Τοποθέτησή μου για την απένταξη των αγροκτηνοτρόφων από την εξισωτική\nΑριστείδης Αναστ. Μπίμπας : Τοποθέτησή μου για την απένταξη των αγροκτηνοτρόφων από την εξισωτική\n12/02/2018 12:24:00 μ.μ.\nΤις τελευταίες μέρες ο κλάδος των αγροκτηνοτρόφων της Ερμιονίδας αλλά και αρκετών άλλων περιοχών φλέγεται λόγω της απένταξης από τα μέτρα 13.1 και 13.2 τις εξισωτικής των επιδοτήσεων του ΟΠΕΚΕΠΕ από το 2019 και έπειτα. Η επιδότηση της Ενιαίας Ενίσχυσης των αγροτών εδώ και χρόνια αποτελεί ένα αποκούμπι στον δύσκολο αγώνα τους. Ειδικά η επιπλέων ενίσχυση για τις μειονεκτικές και ορεινές περιοχές λειτούργει τονωτικά κόντρα στο δυστυχώς χλομό τοπίο της παραγωγής των αγροκτηνοτρόφων.\nPosted by Αναστασία Χαβιαρά at 12/02/2018 12:24:00 μ.μ.\nLabels: ΑΠΟΨΕΙΣ, ΑΡΙΣΤΕΙΔΗΣ ΜΠΙΜΠΑΣ